c: text/html

text:
Krabbabøkur
Nám og Bókadeildin geva krabba-bøkurnar út í felag. Endamálið við krabbabókunum er:
1. at stimbra lesingina hjá barninum, sum er í ferð við at læra at lesa
2. at stimbra lesingina hjá barninum, sum nýliga hevur lært at lesa
3. at stimbra lesingina hjá barninum, sum hevur ilt við at lesa
4. at kveikja lesihugin hjá barninum, sum ikki tímir so væl at lesa
Á hvørjum ári koma 32 krabbabøkur út. 8 koma hvørja ferð, og útgávuumførini eru uml. 1. mars, 1. mai, 1. september og 1. november. Bøkurnar eru býttar í sjey torleikastig.
1. guli krabbin, vegleiðandi til 1. flokk
2. appilsinguli krabbin, vegleiðandi til seinnu helvt av 1. flokki og 2. flokk
3. reyði krabbin, vegleiðandi til 2. og 3. flokk
4. lilla krabbin, vegleiðandi til 4. flokk
5. blái krabbin, vegleiðandi til 4. og 5. flokk
6. grøni krabbin, vegleiðandi til 6. og 7. flokk
7. grái krabbin, vegleiðandi til 8. flokk og eldri næmingar

robotstxt: allowed

filter: keep


text:
Mikudagin 1. juli verður nýggja SMSblaðið borið út í hvørt heim. Blaðið er á tremur við íblástri til summarið. Fá góð ráð til summarmótan, summarsminkuna, summardagarnar og fá lekkrar uppskriftir til kalda borðið og til summartroyggjuna.
Les um sniðgevan handan merkið MarMar, sum fer at hava heimsins størstu deild í Føroyum, tá Alvaró letur upp í nýggjum hølum í august. Eisini er áhugavert prát við leiðaran í Telebúðini, sum fortelur um hvørjar møguleikar tú, sum viðskiftafólk, hevur í nýggja handlinum.
Spennandi kapping
Legg til merkis ein lepa í blaðnum, sum tú kanst klippa út og leggja í svarkassan á Torginum í SMS. So ert tú við í kappingini um eina heimakonsert við Inga Poulsen. Vinnarin verður funnin 17. juli.


text:
So eru úrslitini frá 1. Grand Prix á breyt tøk. Ongantíð áður hava so nógvir luttakarar (118) melda til og ongatíð hava so nógvir startir (321) verið tilmeldaðir.
Veðrið argaði serliga spurtrenningarnar, har mótvindurin var frá -3,8 m/s og upp til heili -6,6 m/s í onkrum riðili, men við nógva mótvindinum í huga, so vóru fleiri góð úrslit.
Í longdarlopi og trístøkki var ov nógvur viðvindur í øllum lopunum, tvs. omanfyri +2,0 m/s. Men hóast veðrið, so vóru fleiri góð úrslit og fleiri sera spennandi kappingar í dag, og tað boðar frá, at tað verður eitt sera spennandi kappingarár í frælsum ítrótti íð vit hava fyri framman.
Í miðteinarenningum vóru fleiri rættiliga góð úrslit, hóast tað passaði stak illa við vindinum. Eisini í kastigreinunum vóru nøkur góð úrslit at síggja.
Tann nógva venjingin og tað megnararbeið, sum verður gjørt úti í feløgnum, vísir seg sanniliga aftur.
Í Grand Prix verða stig latin soleiðis, at vinnarin fær 10 stig, nummar 9 stig osv. og nummar tíggu fær 1 stig. Støðan verður uppgjørd og løgd út eftir næsta umfar, sum verður á Tórsbreyt leygardagin 7. juni kl. 15.00. Tilmeldingin liggur klár her á síðuni.
Úrslit 1. Grand Prix á breyt (Tórsbreyt 24. mai kl. 12.00)


text:
Eitt rættiliga vanligt í kappsvimjing er, at um tveir svimjarar fáa somu tíð sum røkkur til síðsta pláss í finalu, so fáa teir møguleika at royna umaftur. Tað sum tó ikki hendir ofta, er at teir tá aftur fáa somu tíð í umsvimjingini … og tí mugu royna eina ferð afturat.
Hetta hendi fyri hesar báðar 14-ára-gomlu avstraliarnar Joshua Kerr og Koby Hall, í 50 frí á “2020-21 NSW Senior State Age Championships” í desember.
Fyrst svumu teir báðir 25.77 í innleiðandi, sum rakk til 10. og síðsta pláss í finaluni. Síðani svimu teir báðir 25.52 í umsvimjingini, og at enda svam so annar 25.32 og hin 25.49, áðrenn tann skjótari so við 25.76 svam seg til 10. pláss í finaluni.
Hetta er so mikið óvanligt, at eg fór at leita eftir offisiella úrslitalistanum, til vónandi at umganga at hetta er ein aprílsøga 🙂


text:
- 11 juni 2010
Tey fæstu kenna navnið Johannes Rohra, men sigur tú "Týskarin hjá Knúti" , so er fleirtalið av norðureysturoyingum við. Hesin fryntligi, síðskeggjuti týskarin kom fyrst í 1970unum á fyrsta sinni til Føroya saman við konu síni Margret Tietz og dóttrini Aune Tietz. Mestsum av tilvild komu tey í samband við hjúnini Svanhild og Knút Vesturdal, á Eiði, og frá fyrsta degi knýttu familjurnar sonn vinabond, og er tað haðani, heitið "Týskarin hjá Knúti" stavar.
Henda týska familjan hevur nú trúliga - uttan slit - vitjað her út ímóti 40 árum, og tað sigur alt um, hvønn alsk og tokka tey hava til oyggjar okkara. Tey hava støð við Ljósá, og haðani ferðast tey runt landið at síggja nátúruna, ið tey ikki mettast av at skoða - um tað so er á hásumri ella hávetri. Í sjúti- og áttatiárunum gingu tey dúgliga á fjall, og mangar ferðir vóru tey eisini við Gjógv á fjalli, og altíð hevði Týskarin myndatólið við sær. Í vetur skrivaði eg Týskaranum nakrar reglur og spurdi, um eg kundi sleppa at skanna "gjáarmyndirnar", sum hann hevði tikið ta tíðina. Tað var "ja" við brestin, og nú tey komu higar í mai mánað í ár (2010), hevði hann diasmyndirnar við, og sigast má, at hetta eru góðar og hugnaligar myndir, ið eru sannur fongur at hava við ríkum minnum frá farnum døgum. Skilligt er, at myndirnar hava eina mansliga slagsíðu, tí vit, ið vuksu til mans í sekstiárunum, minnast bert Súsonnu í Jógvansstovu sum kvinnuligan slóðara ta tíðina, tá tað um fjallgongu ráddi - men nú er tíbetur bót á borði. Men tó so - Týskarin eigur ikki bara fjallmyndir - m.a. var hann við Áir, tá ið tann seinasti stórhvalurin var tikin upp har, og so var hann eisini í grind við Norðskála (sera áhugaverdar og søguliga virðismiklar myndir)!!
---- Hiðani verður ein hjartans tøkk borin Týskaranum og Margret fyri hesar fínu myndirnar - og fyri at sleppa at brúka tær.
Fleiri myndir: myndasavn - Týskarin hjá Knúti.


text:
Hevur tú hug at koma í skrivstovulæru?
Vit á MEST kundu hugsað okkum at fingið ein ágrýtnan, nærlagdan og álítandi skrivstovulærling til okkara fíggjar- og fyrisitingardeild. Vit vilja, at tú í lærutíðini fært eitt breitt innlit í skrivstovuarbeiði, og kemur eisini at hava ávísa ábyrgd av ymiskum uppgávum innan bókhald og skrivstovuøki. MEST er ein fjøllbroytt fyritøka, ið eisini er staðsett á ymiskum støðum. Tú skalt tí eisini vera við uppá at flyta teg runt í fyritøkuni, har m.a. partur av arbeiðstíðini verður á skrivstovuni hjá PAM Offshore Service, men í høvuðsheitum er staðsetingin í fyrisitingini á MEST Tórshavn.
Um teg
Tú hevur áhuga í bókhalds- og fyrisitingararbeiði, og ert sinnað/ur at læra og vaksa við uppgávuni. Tú hevur eina miðnámsútbúgving, hevur telduførleika og førleika at orða teg í skrift og talu á føroyskum, donskum og enskum. Tú hevur góð samstarvsevni, tolir at hava fleiri bóltar í luftini í senn, og torir at taka ábyrgd, og geva eitt sindur eyka, tá tørvur er á tí. Arbeiðsroyndir innan øki er ikki ein treyt, men um tú longu hevur arbeiðsroyndir, og kundi hugsað tær sveinabrævið eisini, so vilja vit eisini fegin frætta frá tær.
Um okkum
MEST er ein spennandi fyritøka í støðugari menning. Vit veita tænastur til fiskivinnuna, alivinnuna, byggivinnuna, og aðrar fyritøkur á landi, umframt at vit eisini hava fleiri útlendskar kundar. MEST er staðsett í Tórshavn, Skála og Runavík. PAM Offshore Service er dótturfelag hjá MEST, ið veitir handverkarar og elektrikarar til on- og offshore vinnuna í Noreg, og er staðsett í Tórshavn.
Treytir og umsókn
Løn og starvstreytir eru sambært sáttmála millum S&K og FAG.
Umsóknir, við avriti av prógvum og viðmælum, skulu sendast okkum í seinasta lagi 27. sept. 2021, og umsóknin skal latast okkum umvegis heimasíðu okkara á https://starv.mest.fo
Um tú hevur spurningar, ert tú vælkomin at seta teg í samband við Arna K. Abrahamsen, roknskaparleiðara, á tlf. 79 11 20 ella teldupost aka@mest.fo
Vit ætla at tú byrjar í starvi pr. 1. novembur, ella eftir nærri avtalu. Allar umsóknir verða viðgjørdar í trúnaði.


text:
Fastogn
Tvingsilssøla - Tjaldursvegur 13, Tvøroyri
TVINGSILSSØLA
Týsdagin 19. oktober 2021, kl. 13:15 verður í Føroya rætti, C. Pløyensgøtu 1, 100 Tórshavn hildin tvingsilssøla yvir ognina matr.nr. 5f, Froðba-Tvøroyri (AS nr. 2-3/2021).
Talan er um eini sethús við partvísum krúpikjallara, stovuhædd og lofti.
Sambært tingbókini er grundøkið 626 m2 til støddar.
Húsini eru í høvuðsheitum innrættaði soleiðis:
1. Partvísur krúpikjallari v/moldgólvi;
2. Stovuhædd: Durur/inngongd, gongd við trappu uppá loft, køkur og spísistova, stova, wc v/brúsu,
kamar, inngongd/durur v/hurð til fýrrúm;
3. Loft: Gongd (v/lemmi uppá ovastaloft), 1 kamar við úthurð út á altan, 3 onnur kømur, wc.
Skeytishavari hevur upplýst, at húsini eru í vánaligum standi, tey treingja til nýgerð og viðlíkahald,
eru illa isoleraði og tey eru sjunkað, orsakað av, at styttur eru farnar undan dragarum í krúpikjallaranum.
Skeytishavarin veit ikki hvussu stór húsini eru, og ongir álítandi upplýsingar fyriliggja um stødd á húsinum, men sambært upplýsingum hjá P/F Suðuroyar Sparikassa er skrásett, at búvíddin er 240 kvm.
Áhugaði mugu sjálvi kanna stødd og viðurskifti annars í sambandi við ognina. Áhugaði mugu við serkønari hjálp kanna ognina nærri.
Við einum tvingsilssøluboði uppá kr. 1.000.000,00 skal, sambært pkt. 7 í tvingsilssøluuppstillingini, stillast trygd stór kr. 292.230,75.
Skeytishavari sambært tingbók: Jón Birgir Ejdesgaard Joensen.
Tvingsilssølan er umbiðin av P/F Suðuroyar Sparikassa v/Jógvan E. Ellefsen, adv., Advokatfelagið, Lucas Debesar gøta 8, 100 Tórshavn, tlf. 203040 (sak nr. 5871801), sum kann geva nærri upplýsingar um ognina.
Tvingsilssøluuppgerð kann umbiðjast hjá nevnda advokati ella hyggjast ígjøgnum í Føroya rætti.


text:
At uppfinna djúpar tallerkar av nýggjum
22. februar 2019
Landsstýrið er komið við uppskoti um at broyta lógina fyri Realin. Hetta kann ikki annað enn sigast at vera ein roynd at uppfinna djúpa tallerkerin av nýggjum, og sum er í brúk.
Longu í 2009/ 2010 fekk eg sum landsstýrismaður skipa soleiðis fyri, at føroyskar fyritøkur, kunnu fáa útflutningskreditt gjøgnum danska Eksport Kreditfonden, nevndur EKF. Hetta er ein skipan, sum landsstýrið nú næstan 10 ár aftaná, ætlar at uppfinna umaftur. Ei undur í, at vinnan við Vinnuhúsinum á odda ikki sigur seg hava tørv á hesum.
Tað átti at veri rættuliga einfalt, at tað ikki er neyðugt hjá okkum at finna uppá skipanir, sum vit longu frammanundan hava góða atgongd til, hetta umvegis okkara góða samstarv í Ríkisfelagsskapinum.
Sum borgarar í Ríkisfelagsskapinum hava bæði vit og og vinnulív okkara rættindi, sum vit sjálvsagt eiga at gagnnýta landinum at frama.
Enn einaferð hevur Ríkisfelagsskapurin prógvað sítt virðið.
Umframt EKF hevur vinnan eisini aðrar tryggingarmøguleikar sum t.d. Atradius, sum er spesialiserað í at veita debitortrygdir til útflytarar - so at fara at áleggja Realinum hesa nýggju og heilt øðrvísi uppgávu, gevur ikki meining.
Lat Realin gera tað, sum Realurin skal ella er settur í verðina til, nevniliga at fíggja skip og aðrar flótandi eindir.
Tað er heldur ikki so lítið tankavekjandi, at núverandi samgonga ikki er komin longur enn til 2009.
Johan Dahl
RN
Aftur


text:
Swangah og Hamradun koma aftur
Rappbólkurin Swangah og rockbólkurin Hamradun verða við, tá ið Summar Festivalurin verður hildin í Klaksvík í august.
Swangah er framfýsin rappbólkurin, sum gav sínar fyrstu sangir út í 2011. Teir hava yrkt, rappað og spælt, so tað stendur eftir hesi árini síðani. Swangah hevur nógv upp á hjartað, og teir bæði revsa og rósa í sínum eyðkendu rappsangum, sum eisini kunnu hava fangandi niðurløg. Swangah hevur fingið fleiri heiðurslønir fyri bæði tónleik og yrkingar, og nú eru teir til reiðar at taka Vágsbø aftur.
Hamradun blandar fólkatónleik og kvæði við munadygt gittarspæl og sevjumikið rockstev, og á odda fyri bólkin er mergjaði sangarin Pól Arni Holm. Hamradun hevði eina framúrskarandi framførslu á Summar Festivalinum í fjør, og teir eru til reiðar at endurtaka stóru løtuna á ársins festivali. Hamradun sum bólkur varð stovnaður í 2015, og umframt Pól Arna telur bólkurin eisini nakrar av okkara fremstu tónleikarum, sum hvør í sínum lagi hava verið virknir á føroyska tónleikapallinum í fleiri ár.


text:
Nú verður tað skjótt at nýggi skannarin á Suðurpoyar Sjúkrahúsi kann takast í brúk. Tað er greitt eftir at Suðuroyar Sjúkrahús nú hevur sett tveir radiografar í starv.
Tað var fyri jól, at Suðuroyar Sjúkrahús søkti eftir radiografum og tey fingu 10 umsóknir til størvini.
Pauli Henryson, stjóri á sjúkrahúsinum, sigur, at tey vóru óvfarin av at fáa so nógvar umsóknir, og eftir at hava gjøgnumgingið tær, eru nú tveir radiografar settir í starv.
Stjórin sigur, at tað røkkur til at manna skannaran allan sólarkringin. Radiografarnir byrja í starvinum 1. apríl, og so skulu teir seta seg inn í ymsar mannagongdir, og so verður klárt at taka skannaran í brúk, sigur Pauli Henryson.
Nú er tað annars næstan eitt ár síðani, at Suðuroyar Sjúkrahús fekk skannara, men enn hevur tað ikki eydnast at fáa hann í brúk.
Nakað áðrenn skannarin kom, segði undanfarni sjúkrahússtjóri, Ronnie Midjord, við okkum, at ætlanin var at fáa eina skipan við tele-viðger, so at tey á røntgendeildini á Landssjúkrahúsinum, kundu arbeiða við skannaranum
Men tað bar ikki á mál og tískil hevur Suðuroyar Sjúkrahús nú fingið sínar egnu radiografar.
Við nýggja skannaranum slepst undan at senda eitt stórt tal av suðuroyingum á Landssjúkrahúsið í Havn til skanningar,
Hann upplýsti eisini, at Suðuroyar Sjúkrahús sendir yvir 200 sjúklingar á Landssjúkrahúsið um ári til CT skanningar. Í summum førum er talan um bráðneyðugar skanningar og tí er tað ikki óvanligt, at sjúklingar verða sendir til Havnar við tyrlu til skanningar.
Men nú kann nógv tann størsti parturin av hesum skanningunum so gerast á Suðuroyar Sjúkrahúsi ístaðin.


text:
Neyðugt at tryggja kappingarføri og marknaðaratgongd
-hjá føroyska handilsflotanum og shippingvinnuni. Reiðarafelagið fyri Handilsskip hevði aðalfund nú um dagarnar
Jarðfeingi á grønu leiðini: Heita vatnið í Kollafirði í altjóða tíðarriti
Heitt vatn sum heild í føroysku undirgrundini, kann gerast ein umráðandi liður fram ímóti eini grønari orkuleið
Hóast onga umsókn síggja oljufeløg møguleikar í føroysku undirgrundini
Føroyaøkið er framvegis á radaranum hjá oljufeløgunum, sum virka nær við markið sigur stjórin á Jarðfeingi.
Ætla ikki at gevast her – hóast eingin umsókn varð hesaferð
Hurðin stendur altíð opin hjá oljufeløgum at koma inn á føroyska økið at leita eftir olju og gassi sigur Helgi Abrahamsen


text:
Fríggjadagin í farnu viku varð prosjekteringin av eini nýggjari hvalbiarfarleið boðin út. Tunnilin, sum verður um 2.050 metrar til longdar, verður úr dalinum í Trongisvági til dalin sunnan fyri Nes í Hvalba. Somuleiðis skulu tilsamans 5,6 kilometrar av tilkoyringarvegum gerast, har talan bæði verður um at gera nýggjar vegir, eins og at dagføra verandi vegir, sum verða partar av verkætlanini.
Íbúgvar í norðastu bygdunum í Suðuroy kunnu umsíðir gleða seg til at fáa eina nýggja og nýmótans farleið um ikki so langa tíð.
Fríggjadagin var boðið út í innbodnari lisitatión í sambandi við prosjektering av eini verkætlan, sum fevnir um ein nýggjan tunnil við tilkoyringarvegum báðumegin tunnilsmunnarnar. Endamálið við verkætlanini er at tryggja eina tíðarhóskandi farleið til Hvalbiar og norðurpartin av Suðuroynni.
Verkætlanin er samstundis ein partur av suðurleiðini og ætlanini hjá landinum um at binda suðurøkið í Føroyum saman við miðstaðarøkið.
Tunnilin verður umleið 2.050 metrar til longdar úr dalinum í Trongisvági til dalin sunnan fyri Nes í Hvalba. Í Trongisvági skal vegur gerast frá tunnilsmunnanum inn til Trongisvágs. Her er ætlanin at fylgja verandi vegi mest møguliga, men ætlanin er eisini at dagføra og lyfta verandi veg til dagsins støði.
Trongisvágsmegin verður talan um 2,4 kilometrar av tilkoyringarvegi, og hvalbiarmegin skal vegur gerast frá tunnilsmunnanum inni í dalinum til vegamótið, har vegurin í dag gongur út í Nes. Hesin tilkoyringarvegur verður umleið 3,2 kilometrar til longdar.
Verkætlanin um nýggja hvalbiarfarleið skal vera klár at bjóða út til arbeiðstøku í fyrru helvt av 2017.
Landsstýrismaðurin í samferðslumálum, Hendrik Old, kunnar seg um nýggju hvalbiarfarleiðina undir eini vitjan har suðuri í februar saman við pørtum av leiðsluni á Landsverki, Samferðslumálaráðnum og umboðum fyri Hvalbiar kommunu
Umleið miðskeiðis á hesi myndini sæst staðið, har tunnilsmunnin trongisvágsmegin verður staðsettur


text:
Húsasnið
Vit hava umleið 40 áhugaverd húsasnið at velja ímillum. Vit hava býtt tey sundur í 5 bólkum, sum tit kunnu síggja niðanfyri.
Minst til at vit fegin vísa atlit til tykkara serynskir. Um tit ynskja onkra broyting í einum ávísum húsasniði, so setið tykkum í samband við okkum. Vit kunnu sum oftast koma tykkar ynskir á møti.
Hús við høgari reising og kjallara
Frágreiðing
Hesi húsasniðini hava høga reising, sum gevur eina eyka hædd. Har er eisini heilur kjallari, sum tit kunnu innrætta og brúka til kømur, ítriv, verkstað o.s.f.Les meira
Hús við lágari reising og kjallara
Frágreiðing
Hesi húsasniðini hava lága reising og hava eina stovuhædd og heilan kjallara, sum tit kunnu innrætta og brúka til kømur, ítriv, verkstað o.s.f.Les meira
Hús við høgari reising og fundamenti
Frágreiðing
Hesis húsasniðini hava høga reising, sum gevur eina eyka hædd. Tey standa á stoyptari grund við krúpikjallara.Les meira
Hús við lágari reising og fundamenti
Frágreiðing
Hesis húsasniðini hava lága reising. Tey standa á stoyptari grund við krúpikjallara.Les meira


text:
Løgmaður niðurger føroyingar og falsar søguna
2021-09-08 11:54
Vit í Tjóðveldi taka sterka frástøðu frá orðum løgmans í grein til danskar miðlar um hernaðar- og verjumál í Føroyum. Og vit halda, at hann eigur at geva fólki eina umbering beinanvegin
Riddarakrossur løgmans hevur eftir øllum at døma givið úrslit umgangandi. Í uppaftur størri undirbrotligheit mótvegis donskum myndugleikum.
Riddarakrossurin verður jú ikki givin til fólk í øðrum tjóðum sum heiður fyri samstarv, soleiðis sum fleiri tykjast at hava fingið fatan av í Føroyum. Riddarakrossurin verður sambært reglunum bert givin til tegnar (undersåtter) hjá danska kongsvaldinum, ið hava verið serliga loyalir mótvegis Danmark og donskum áhugamálum.
Og hóast eg ikki hevði trúð, at løgmaður yvirhøvur kundi níga djypri fyri valdinum hjá Danmark, so hevur tað mín sann eydnast.
Heldur enn at umboða føroyskt fólkaræði, tað tingið og tað fólkið, sum hevur valt hann, so hevur løgmaður sjálvur sent danska miðlinum “Altinget”, eina grein á donskum um hernaðarmál og verjumál í Føroyum.
Traðkar á føroyingar og Føroya Løgting
Greinin kundi fyri tað verið skrivað í danska Forsætismálaráðnum.
Í greinini sigur løgmaður alt, sum danskir myndugleikar ynskja – ja, og verri enn tað.
Løgmaður niðurger beinleiðis føroysku tjóðina og Føroya Løgting og sigur, at føroyingar “kunnu ikki altíð flúgva undir radaranum” í hernaðar- og verjumálum.
Og at føroyingar og Føroya Løgting hava runnið undan ábyrgd og ikki givið sítt íkast til “eina felags verju” í Norðuratlantshavi gjøgnum tann sonevnda “ríkisfelagsskapin”?
Søgufalsan av teimum stóru
Hvør skal siga: Danmark og onnur lond hava vart okkum stakkals føroyingar í hernaðar- og trygdarmálum, meðan vit bert hava sitið upp afturá og brúkt munn!
Hetta er grovari enn grovt. Og so beinleiðis illoyalt ímóti føroysku tjóðini og Føroya Løgtingi. Av Føroya løgmanni...
Eg má spyrja: Hvat billar løgmaður sær inn? Hann selur føroyingar og niðurger okkum í altjóða samfelagnum – og falsar okkara søgu til tess at níga fyri danska valdinum.
Veruleikin er, at føroyingar og Føroya Løgting hava ongantíð “flogið undir radaranum” ella runnið undan nakrari ábyrgd í hernaðar- og verjumálum.
Føroyingar hava latið nógv meira enn flestu lond í vesturheiminum
Tvørturímóti. Føroyingar hava gjøgnum ættarlið livað við álops- og krígshóttan, og hetta hevur havt øgiligar avleiðingar fyri fólkið, gerandisdag, vinnu og búskap í landinum.
- Undir bæði fyrra og seinna veraldarbardaga noyddust føroysk sjófólk at verja seg sjálv við at royna at skaffa sær vápn, tá ið tey sigldu vandasjógv og vórðu álopin av týskum kavbátum, flogførum og krígsskipum.
- Undir seinna veraldarbardaga lótu 226 føroyskir sjómenn lív, tá ið teir sigldu vandasjógv fyri tey sameindu og fyri Føroyar. Fyri tey og teirra familjur, og fyri bygdir, vinnu og búskap, vóru øgiligar og ræðuligar avleiðingar.
- Hetta svarar til , at føroyingar mistu á leið 1% av fólkatalinum. Nógv meira enn flestu lond í Evropa mistu í krígsárunum.
- Um Danmark hevði mist tað sama undir seinna heimsbardaga, hevði tað svarað til 30.000 fólk, men Danmark misti minni enn eina promillu og samstarvaði annars neyvt við tað land, ið byrjaði kríggið.
Í nýggjari tíð var heldur onki fólkaræði
- Danmark hevur ongantíð vart Føroyar og føroyingar í hernaðar- og trygdarmálum.
- Hinvegin hevur Danmark – uttan at spyrja føroyingar eftir, og hóast Løgtingið mótmælti – sett upp ein “Early-Warning”-hernaðarradara og eina lurtistøð í Føroyum í 60-árunum.
- Tað er søguliga staðfest, at henda hernaðarútgerð gjørdi Føroyar og allar føroyingar til kjarnorkubumbumál í einum møguligum heimskríggi millum stórveldini – meðan Danmark als ikki hevði slíka støð ella var bumbumál.
- Tað er staðfest í frágreiðing frá Føroya Landsstýri, at Danmark hevur brúkt Føroyar og Grønland sum “hernaðar-kort” mótvegis NATO til tess at spara sínar egnu útreiðslur mótvegis NATO. Bara í árunum frá 1976 til 1989 spardi Danmark 85 milliardir krónur við at brúka Føroyar og Grønland til hernaðar- og bumbumál.
- Føroyingar og Føroya Løgting hava ongantíð góðtikið, at okkara land og fólk verða brúkt í hernaðarspælinum hjá Danmark og stórveldunum, men hava kravt, at vit sjálv skulu taka avgerðirnar.
Løgmaður má biðja um umbering
Føroyingar og føroyska tjóðin hava sostatt verið í krígsins eyga, hvørja ferð kríggj og hóttanir hava leikað um okkara leiðir.
Familjur og bygdir hava offrað ómetaliga nógv og mist síni kæru í stórum tali.
Føroyska samfelagið, vinnan, buskapurin og menningarmøguleikarnir hjá okkum hava verið ómetlaiga nógv ávirkaðir av teimum avgerðum, sum onnur hava tikið yvir høvdið á okkum.
Men Løgmaður ger okkum í donskum miðlum til ómyndingar, ið renna undan ábyrgd.
Hann niðurger øll tey, ið hava mist og kent øgiligar avleiðingar.
Við hesi grein hevur løgmaður longu selt Føroyar og føroyskt fólkaræði og søgu.
Hetta góðtaka vit als ikki. Løgmaður er valdur at umboða føroyska fólkið og Føroya Løgting – og ikki at ganga ørindi fyri donsk ella útlendsk áhugamál og at falsa søguna hjá føroyingum.
Vit vilja vinarliga biðja løgmann um at geva øllum teimum føroyingum, ið ongantíð «hava flogið undir radaranum», men hava livað mitt í og við krígsins ræðuleikum, eina umbering beinanvegin.
Høgni Hoydal,
formaður Tjóðveldi


text:
Svanasongur Sambandsfloksins
2021-10-07 10:41
Nakað av tí eg má skriva hesuferð, hevur verið frammi fyrr, men tað kann gott koma einaferð afturat.
Sambandsflokkurin hevur gjøgnum tíðirnar tá hann er í samgongu, altíð roynt at fáa fiskivinnumál og fíggjarmál at umsita. Hetta, tí at øll vistu av, at lata fólkaflokkin umsita hesi bæði málsøkini, varð tað sama sum, at lata revin ansa eftir gæsnum. Hetta hevur eydnast hjá sambandsflokkinum rættuliga væl síðan heimastýrið varð veruleiki í 1948, at hava annað av hesum málsøkjum tá hann var í samgongu, og í 1989-1991 hevði sambandsflokkurin bæði málsøkini við Ivani Johannesen við fíggjarmálum og Jógvan I. Olsen við fiskivinnumálum.
Hesuferð hevur sambandsflokkurin latið bæði hesi stórmál til júst fólkaflokkin, og so ógvast mann við, at sambandsflokkurin missir undirtøku. Samband, pensjónir, fíggjar og fiskivinnumál, hava sambandsflokkurin og nógvir føroyingar, eins og undurritaði, staðið saman um, og júst hetta er ikki longur ein prioritetur hjá sambandsflokkinum. Fyri at gera tað einkult: Alra føringa ogn er tað sum er á landi, og tað sum svimur runt um okkum. Hetta er tann ogn sum vit øll skullu standa á, verja og geva okkara børnum. Hana eiga vit øll, og sambandsflokkurin hevur vitað, hvat fór at henda, tá mann góðtekur, at geva fólkaflokkinum hesi mál at ráða yvir. Teir báðir ráðharrarnir síggja hesa ogn meira sum sína egnu, og ogn hjá sínum vinaskarða. Tað hevur altíð verið týðiligt fyri tey flestu, og tey sum ivast, kunnu bert hyggja nú, hvat fer fram. Um mann sær uppá hetta búskaparliga, so hava vit mennuskju altíð ein tørv sum skal nøktast: Pengar, hús, mat, slikk, sex o.m.a. men hvør skal nú hava, tá tað ikki er nokk til øll. Tað er ogn føroyinga, sum hesir báðir ráðharrar, væl vitandi av sambandsflokkinum, so hava latið sínum vinaskarða, og sum teir hava havt sera tætt samband við í fleiri ár. Og sjálvandi dryppar tað á degnin, tá tað regnar á prestin.
Nógv av hesum virðum enda í Gøtu, Klaksvík og nøkrum vinum og familju hjá somu ráðharrum, Hesi virðir eru so stór, at tey vita ikki hvat tey skullu gera við sínar ognir. Skipini er dýr, og skullu skiftast út við hvørt, men tað er ongin trupuleiki, tí so nógvir pengar eru til. So má mann gera íløgur aðrastaðni, og hví ikki bústaðarmarknaðin. Har liggja Varðin og aðrir framvið. Aðrir privatir hava ikki nakrar møguleikar at bjóða ímóti, so framtíðin kemur ivaleyst at hátta seg soleiðis, at somu virkir koma at stýra búðstaðarmarknaðinum. Tað merkir so aftur, at gamla føroyska orðatakið: - at seta føtur undir egi borð - fer í søguna. Eg havi onga grund til at halda, at teir merkja eina sosiala ábyrgd fyri teimum, sum verða noydd at seta búgv í Havn ella har nærhendis. Muran í hesum fólkaflokksmonnum, og ráðharrum teirra, ber ikki brá í so mát. Bakkafrost, harafturímóti, hevur víst samfelagssinnið. Tey gagna okkara samfelagsbúskapi, tey skapa arbeiðspláss, og vísa ofta nýggjar leiðir.
Samband er so nakað sum sambandsflokkurin hevði einarættin til, men tíðirnar eru broyttar. Blokkurin er fastfrystur, og sambandsflokkurin hevur mist einarættin til sambandið. Øll vita at samband, so ella so, er neyðugt, fyri at verða við í alheimsrúminum. Ja flestu tjóðveldismenn halda tað eisini.
Sambandsflokkurin hevur saman við javnaðarflokkinum, ofta havt frammi í síni vallyftum, at ein atkvøða fyri okkum tryggjar tína pensjón. Men tað síðsta beinið sambandsflokkurin hevði, í mínari verð, er tíverri eisini farið. Nógv av teimum, ið fáa pensjón í dag, eru fólk sum eru fødd í 30-50`unum, og tað er teirra orka , slit, stremban og tár, vit standa á í dag. Undirsjóðartunnlar, brýr, byrgingar, vegir, sjúkra-og almannverk, ja alt sum vit í dag síggja sum nakað sjálvandi, og nakað sum vit gleðast um. Men hvussu lønir sambandsflokkurin, og hendan samgongan so teimum, ið løgdu herðar til. Her tosa vit ikki um fyrrverandi løgmenn, landsstýrismenn, løgtingsmenn lærarar, sjúkrasystrar, og øll hini sum hava stórar pensjónir, men um tey, sum bert hava pensjónina at liva av. Niðurslitnir fiski-og arbeiðsmenn og kvinnur, sum hava givið alt fyri okkum. Tit valdu at hækka grundpensjónina nakað, sum øll jú fáa, eisini tey við feitum pensjónum, ístaðin fyri at hækka úr samhaldsfasta, har tey sum veruliga hava brúk fyri tí, kundu, fingið nakað meira. Tit atkvøddu ímóti uppskoti frá javnaðar og tjóðveldisflokkinum, um júst at hækka pensjónina úr samhaldsfasta, sum hevði hjálpt teimum sum høvdu brúk fyri tí.
Men nú ganga tit hond í hond við fólkafloksmonnum og skalta og valta við teirri ogn sum ikki er tykkara, ein ogn sum hevði verðið ein góð hjálp til tey sum bygdu hetta samfelag, til tey, sum ætla at seta búgv, og annars til frama fyri okkara børn, ið skullu arva hesa ogn. Ein ræmur roykur av korruptión og nepotismu eltir teirra slóð. Sakførarir og løgtingsmenn hvør um annan, vita ikki hvat er teirra, og hvat er okkara. Tí eru orðini hjá skyldmanninum aftur sera rámandi um keypmenn og sakførarar:
Fávitskan lýsir av dummstoltu skon.
Hann stendur og styðjar sítt ístur mót diski,
hugur hans røkkur frá mjøli at fiski
øld eftir øld.
Sakførarar:
Samfelagsins sjakalar,
ið piða hvørt mannræ,
teir loyva ei gor ella garnar,
so søttliga gloypa teir tað.
Kristin Vestergaard


text: Tað eydnaðist at sleppa út í Mykines til Fólkatónleikastevnuna, men tað var ikki meir, tí mær so líkt, so hevði eg ikki bílagt pláss við Jósup fleiri mánaðir frammanundan. Eykatúrurin kl. 12 var eisini útseldur. “Men,” sigur fryntliga konan í horninum, “vit arbeiða uppá at gera ein túr aftur kl. 14.” – Frálíkt, so eg bleiv skrivað uppá ein “kanska-lista” kl. 14, og bílegði eisini pláss at fara inn aftur kl. 23. Eg fekk tó at vita, at tað var eingin trupulleiki at sleppa inn aftur, tí stórur partur av teimum, sum fóru út í Mykines á fólkatónleikastevnu, ætlaðu sær ongan veg inn aftur sama kvøld. Komin út í Mykines […]


text:
Sernám - ikki niðurleggja eina tænastu, sum virkar
25. apríl 2019
Nógv fólk runt alt okkara land hava inniliga brúk fyri at verða hoyrd í hesum máli. Foreldur, sum eru í svárastu neyð vegna teirra børn, sum missa eitt sera vælvirkandi tilboð
Sleppi ikki fólki upp á fjall
Ikki sleppa fólki upp á fjall, sum hava so nógv brúk fyri hesi serskipan, sum er við til at hjálpa og menna børnini. Hesi børn hava so nógv brúk fyri eini hjálpandi hond í dagligdegnum.
Foreldrini hjá børnunum hava verið sera glað fyri hesa skipan, sum veruliga hevur gjørt mun.
Tilboðið má verða til øll, sum hava brúk fyri hesi tænastu
Eftir umskipan, verða tað møguliga onkur, sum fáa hjálp, um tey búgva har, sum ráðgevin arbeiðir. Hettar gevur onga meining. Øll mugu fáa sama tilboð.
Tað má og skal vera líka óhugsandi at taka burt eitt slíkt tilboð, sum at taka gipsi av einum beini, sum ikki er afturgrógvið.
Latið tilboðið verða til tey, sum hava brúk fyri hesi tænastu. Hettar er til gleði fyri bæði børnini og alla familjuna.
Edva Jacobsen
valevni hjá Sambandsflokkinum
RN
Aftur


text:
árg 08
Prógvhandan 2017
Rakul Ó Jacobsen, Líggjas av Vollanum, Jóhan á Dul, Richard H Dickson, Alexander Hammer, Danjal S Dahlin, Kristian Kruse, Herit Johannesen, Tóna Fritsdóttir, Julia J Fagraklett, Annika á F Rasmussen, Annika Williamsdóttir og Súsanna H Tummasardóttir
Mynd: Hanna Ó Jacobsen
2012
Mai 2017
Gamlar myndir - 23
Gamlar myndir - 22
Gamlar myndir - 21
Gamlar myndir - 20
Gamlar myndir - 19
Gamlar myndir - 18
Gamlar myndir - 17
Gamlar myndir - 16
Gamlar myndir - 15
Gamlar myndir - 14
Gamlar myndir - 13
Gamlar myndir - 12
Gamlar myndir - 11
Gamlar myndir - 10
Gamlar myndir - 9
Gamlar myndir - 8
Gamlar myndir - 7
Gamlar myndir - 6
Gamlar myndir - 5
Gamlar myndir - 4
Gamlar myndir - 3
Gamlar myndir - 2
Gamlar myndir - 1
Vit eru vit
Lag: Rúmdardrongurin, Super Silvi
Orð: Elsa og Tóna 2012
Í skúla vit fara, hvønn einasta dag
Lærarar nógvar og í góðum lag
Asbjørg og Jón siga, vit klára so nógv
Tá vit skulu skriva og rokna ov nógv
Trúgvi og Marin – Asbjørg og Páll...
Kári og Erla – Anna Rúna og Jón...
Niðurlag:
Vit eru kul, vit eru góð, vit eru nokk
Kom í 5. Flokk, 5. Flokk, 5. Flokk
Vit spæla sjónleik, eins væl og tónleik
Hygg nú her, hygg nú her, hygg nú her
Vit eru mega kul, mega kul, mega kul
Vit eru nokk so vill, tó oftast meira still
Vit eru vit!
Til kristni vit læra, at tosa so pent
Tað er tó ikki, altíð so nemt
Erla og Kári, hoppa og renn
Páll hoyrir fløgu – enskt ta´va´den
Karin í sving tá, alt er eitt virvar...
Men alt gongur væl, Liljan er jú vikar...
Niðurlag: Vit eru kul, vit eru góð.....
Til væl vit hava, Jákup til smíð
Jeanette til evning, skjótt skálin ov víð
Máta og viga, tá vit hava køk
Ein hurlivasi, so vit verða svøk
Ítrótt og svimjing, tað er sum eitt spæl...
Tá tímin er av, sigur Trygvi farvæl...
Niðurlag: Vit eru kul, vit eru góð...


text:
Alabama
Alabama (enskt: State of Alabama) er ein lutstatur í Sambandsríkinum Amerika við umleið 4,7 mió. íbúgvum. Høvuðsstaðurin er Montgomery og størsti býur er Birmingham. Í norðri hevur Alabama mark við Tennessee, í eystri við Georgia, í suðri við Florida, og í vestri við Mississippi. Í 1819 bleiv Alabama stakríki í USA. Eyknevni er Gulhamarstaturin (enskt: The Yellowhammer State).
Búskapur[rætta | rætta wikitekst]
Bummull verður slitin í alt Alabama. Suður móti Meksikohavi er ógvuliga heitt og váligt við hvørt, og tað er veðurlag, sum hóskar bummullini, meðan hon stendur í vøkstri, kulda tolir hon ikki, og tað kann henda, tá ið hann legst við høgætt, at hon kann gera stóran skaða upp á bummullina. Bummullargarðarnir eru oftast ógvuliga stórir í Alabama, og fyrr tørvaði teimum heilt nógv arbeiðsfólk. Nú nýta teir maskinur at heysta bummullina við, og hetta hevur ført við sær, at arbeiðsfólkið á gørðunum er nógv minkað í tali. Fyrr í tíðini høvdu teir trælir, sum teir førdu úr Liberia, í 1863 gjørdust menninir frælsir.
Annars verður nógv av soyabønum dyrkað í Alabama, og suður móti Meksikohavi er so ógvuliga heitt, at har veksur bæði appilsinir, sukurrør, rís og aðrar fruktir. Um summarið liggur hann mest inn av Meksikohavinum, og luftin verður tá bæði slavin og heit. Tá er tað, teir herviligu meldurstormarnir, sum eru lágtrýststormar, taka seg upp og sora alt, sum fyri er.
Størstu býir[rætta | rætta wikitekst]
Teir 10 størstu býirnir eftir íbúgvatali vóru í Alabama í 2018 hesir:
- Birmingham – 209 880
- Montgomery – 198 218
- Huntsville – 197 318
- Mobile – 189 572
- Tuscaloosa – 101 113
- Hoover – 85 108
- Dothan – 68 247
- Auburn – 65 738
- Decatur – 54 264
- Madison – 50 244
Sí eisini[rætta | rætta wikitekst]


text:
Temasíðan er um føstu og føstulávint. Á síðuni er stutt frágreiðing um hvat føstulávint er, um hví vit halda føstulávint, um siðvenju o.a.
Á temasíðuni er eisini ymiskt tilfar úr bókum o.ø. sum kann brúkast í undirvísingini.
Temasíðan vendir sær til lærarar og næmingar í grunddeild, miðdeild og hádeild.
Grindalokkur, s. 42-43
Grindalokkur er bókaheild til heimstaðarlæru í 1. flokki. Heildin fevnir um næmingabók, arbeiðsbók og lærarabók.
Á s. 42 og 43 í næmingabókini eru myndir av grýlum og tunnusláing.
At tosa um í flokkinum:


text:
Vælkomin inn á ÁRF
(Myndir) Væl eydnaður ruddingardagur í Árnafirði
08. Jun 2014
Ígjár var ruddingardagur í Árnafirði.Dagurin byrjaði við morgunamæti og morgundrekka.Byrja var at rudda umleið klokkan 10:30.Og hildi var á langt út á kvøldið.Vit eru sera...
les meir
Ruddingardagurin í Árnafirði verður 7 juni 2014
04. Jun 2014
Ruddingardagurin í Árnafirði verður leygardagin 7 juni 2014.Vit møtast í Róðrarneystinum klokkan 09:30 til kaffi og rundstykkir.Byrja verður at rudda uml. klokkan 10:00.Umleið klokkan 16:00...
les meir
Ruddingardagurin í Árnafirði verður 7 juni 2014
09. Mai 2014
Ruddingardagurin í Árnafirði verður leygardagin 7 juni 2014.Vit møtast í Róðrarneystinum klokkan 09:30 til kaffi og rundstykkir.Byrja verður at rudda uml. klokkan 10:00.Umleið klokkan 16:00...
les meir
Myndir - Ruddingadagur í Árnafirði 11 mai 2013
01. Apr 2013
Ruddingardagurin í Árnafirði var leygardagin 11 mai 2013. Vit møttust í Róðrarneystinum klokkan 09:30 til kaffi og rundstykkir. Byrja var at rudda uml. klokkan...
les meir
Jólatræ verður í ÁRF neystinum fríggjadagin 28. des. klokkan 17.
10. Des 2012
Jólatræ verður í ÁRF neystinum fríggjadagin 28. des. klokkan 17.Dansa verður um jólatræJólamaðurin "Múlaslokkur" kemur, og kanska kemur Myrkjanoyra Pætur eisini á vitjan.Øll børnini fáa...
les meir
Veitsla í Árnafirði 15 nov 2014
02. Okt 2012
Leygarkvøldið 29 september skipaði ÁRF fyri veitslu í Árnafirði.Veitslan eydnaðist avbera væl.Og vilja vit nýta høvi at takkað øllum sum hava veri viðtil hetta.Ætlanin er...
les meir
Katla úr ÁRF, er leiga út til Vestamanna, og rør sum Havfrúgvin
23. Jun 2012
Í kappróðri er ikki altíð líka lætt, at manna bátarnar hjá róðrarfeløgum, runt um í landinum.Tað er ymiskt hvussu tað fellur til, tey seinru árini...
les meir
Daisy Jacobsen í Klaksvík vann iPad 3
05. Jun 2012
iPad 3 á Norðoyastevnu funnin.Vinnarin gjørdist Daisy Jacobsen, Stoksoyravegur 700 Klaksvík.ÁRF ynskir Daisy hjartaliga til lukku :)ÁRF ...


text:
16-5 Uppskot til samtyktar um góškenning av roknskapum Telefonverk Fųroya Lųgtings fyri fķggjarįrini 1993-1997
A.
Upprunauppskot
B. 1. višgerš
C. 2. višgerš
Įr 1999, 2. mars, legši Hergeir Nielsen, lųgtingsmašur, vegna lųgtingsgrannskošararnar fram soljóšandi
Uppskot
til
samtyktar
Vķsandi til nišanfyristandandi frįgreišing samtykkir lųgtingiš at góškenna roknskapirnar hjį Telefonverki Fųroya Lųgtings fyri fķggjarįrini 1993-97.
Frįgreišing frį lųgtingsgrannskošarunum:
1. Lógargrundarlag:
Viš lųgtingslóg nr. 42 frį 3. aprķl 1998 um umlegging av Telefonverki Fųroya Lųgtings til partafelg og sambęrt eykajįttanarlóg fyri mars 1998, varš telefonverkiš frį 1. januar 1998 umskipaš til partafelag.
Fram til og viš fķggjarįriš 1997 vóru nišanfyristandandi reglur galdandi:
Telefonverk Fųroya Lųgtings er stovnur undir Fųroya Landsstżri og virkar eftir:
2. Endamįl:
Sambęrt reglugeršini er Telefonverk Fųroya Lųgtings stovnur undir Fųroya landsstżri, sum hevur til endamįls:
at hava samvinnu į breišum grundarlagi viš postverkiš, gjaldstovuna og ašrar almennar stovnar.
3. Fķggjarvišurskifti:
Sambęrt reglugeršini skal landsstżriš seta ein fķggjarstjóra, sum undir telefonverksstjóranum hevur įbyrgdina av fķggjardeild og fyrisiting telefonverksins.
Somuleišis skal setast ein tekniskur stjóri, sum undir telefonverksstjóranum hevur įbyrgdina av teknisku śtbygging og tekniska rakstri telefonverksins.
Landsstżriš įsetir tališ į starvsfólki, og skal ķ samrįš viš telefonverksstjóran seta reglur fyri fķggjardeild telefonverksins.
Śtbyggingar-, fķggjar-, rakstrar- og ķlųguętlan fyri telefonverkiš skal į hvųrjum įri latast landsstżrinum til góškenningar ķ seinasta lagi 1. juli.
Til tess at rįšgeva landsstżrinum um śtbyggingarętlanir skal skipast ein teknisk nevnd viš trimum limum, valdum av landsstżrinum.
- - - - -
Til tess at kunna lųgtingiš um ta fķggjarligu gongdina hjį telefonverkinum er gjųrdur ein samandrįttur av įrsroknskapunum fyri tķšarskeišiš 1993-1997.
4. Yvirlit yvir rakstur 1993-1997:
5. Yvirlit yvir gongd ķ fķggjarstųšuni 1993-1997:
6. Roknskapargrannskošanin:
Lųgtingsgrannskošararnir hava gjųgnumgingiš įrsroknskapirnar og grannskošanarfrįgreišingarnar til tess at vissa seg um, at rętt er fariš fram bókhaldsliga og roknskaparliga hjį stovninum.
Ųll įrini hevur roknskapargrannskošanin gjųrt vart viš, at ongar reglur vóru įsettar fyri fķggjardeild telefonverksins. Sambęrt § 3 ķ reglugeršini fyri telefonverkiš skuldi landsstżriš įseta hesar reglur ķ samrįš viš telefonverksstjóran. Eisini er vķst į, at landsstżriš ikki hevši skipaš ta ķ § 5 umrųddu teknisku nevnd, sum skuldi rįšgeva landsstżrinum višvķkjandi śtbyggingarętlanum.
Ķ 1990 keypti telefonverkiš partabrųvini ķ felagnum P/F Matr.nr. 1381 f/e, sum įtti bygningin į Hįlsi, sum Telefonverkiš heldur til ķ, fyri 5 mió.kr. Ķ 1992 vóršu partabrųvini nišurskrivaš viš uml. 3 mió.kr. til uml. 2 mió.kr. Hetta svaraši til eginognina ķ felagnum tį.
Ķ 1994 vóršu partabrųvini nišurskrivaš til 0. Grannskošanin vķsti ķ hesum sambandi į, at sambęrt įrsroknskapinum hjį felagnum fyri 1994 var eginognin negativ viš uml. 2 mió.kr. Orsųkin var, at ķ roknskapinum hjį felagnum var bygningurin nišurskrivašur viš uml. 4,3 mió.kr. til 13 mió.kr. Eisini varš upplżst, at ķ 1994 hevši telefonverkiš harumframt avskrivaš uml. 2,5 mió.kr. ķalt višvķkjandi įogn hjį felagnum.
Felagiš P/F Matr. nr. 1381 f/e varš tikiš av ķ 1997, og Telefonverkiš yvirtók bygningin į Hįlsi. Sambęrt roknskapin fyri 1997 varš bygningurin viršismettur til handilsviršiš og uppskrivašur viš 6 mió.kr.
Roknskapargrannskošanin hevur seinastu įrini gjųgnumgingiš tżšandi mannagongdir į roknskaparųkinum og męlt til broytingar og įbųtur. Ķ grannskošanarfrįgreišingini fyri 1997 veršur vķst į, at į fleiri ųkjum eru višurskiftini ikki komin ķ ręttlag:
7. Višmerkingar:
Lųgtingsgrannskošararnir įtala, at roknskaparvišurskiftini į Telefonverkinum į fleiri ųkjum ikki hava veriš ķ einari tryggari legu og heita į landsstżrismannin um at ansa eftir, at višurskiftini koma ķ ręttlag.
Ķ sambandi viš višgeršina av roknskapunum hjį Telefonverkinum hava lųgtingsgrannskošararnir sent landsstżrinum ymsar fyrispurningar, m.a. višvķkjandi § 3 og § 5 ķ reglugeršini og višvķkjandi tilknżti telefonverksins til fķggjarlógina. Lųgtingsgrannskošararnir įtala, at landsstżrismašurin, hóast fleiri įminningar, ikki svaraši hesum fyrispurningum nųktandi.
Sambęrt įrsroknskapunum hevur telefonverkiš ķ nógv įr upplżst, at ķlųgur verša avskrivašar "liniert yvir ta fķggjarligu livitķšina". Men ķ 1994 varš materiella stųšisognin nišurskrivaš viš uml. 100 mió.kr. Orsųkin er, at kašalar, radiostųšir og sentralar v.m. hava eina munandi styttri livitķš, enn įšur upplżst ķ roknskapinum. Henda nišurskriving er ikki vķst ķ rakstrarroknskapinum, men er fųrd beinleišis yvir eginognina. Lųgtingsgrannskošararnir įtala, at telefonverkiš ķ mong įr ikki hevur nżtt ręttar livitķšir.
Lųgtingsgrannskošararnir hava heft seg viš, at Telefonverkiš hevur havt stórt yvirskot seinnu įrini, og lųgtingsgrannskošararnir meta, at taš er sera óheppiš, um Telefonverkiš framyvir nżtir sķna "faktisku monopolstųšu" į fleiri ųkjum til framhaldandi at uppsamla yvirskot, m.a. fyri at standa ķmóti kapping frį ųšrum, til bįga fyri brśkararnar. Lųgtingsgrannskošararnir vilja tķ heita į landsstżrismannin um at ansa eftir hesum og tryggja, at prķsirnir į teletęnastum verša so lįgir sum gjųrligt, og helst ikki hęgri enn stųšiš ķ okkara grannalondum.
Telefonverk Fųroya Lųgtings er viš į fķggjarlógini fyri 1997 sum "landsfyritųka", sum skal geva 2,036 mió.kr. ķ inntųkum netto. Ķ višmerkingunum til uppskotiš til fķggjarlóg fyri 1997 veršur fųrt fram, at taš hevur vķst seg, at ov nógvir tųkniligir trupulleikar eru viš landsfyritųkum į fķggjarlógaruppskotinum fyri 1997, og tķ veršur m.a. gjųrt vart viš, at fyribils eru višmerkingarnar og sundurgreinaš ętlan hjį jįttanarslagnum "Landsfyritųka" į fķggjarlógaruppskotinum fyri 1997 bert til kunningar, og at arbeitt veršur viš ķ įrinum 1997 at gera "landsfyritųkur" til ein part av jįttanarroknskapinum.
Ķ landsroknskapinum fyri 1997 eru inntųkurnar frį Telefonverkinum 2,036 mió.kr., svarandi til jįttanina, men ongin roknskaparuppseting er, har roknskapartųlini eru sett upp samsvarandi sundurgreingini ķ višmerkingunum til fķggjarlógaruppskotiš fyri 1997. Ógreišu jįttanar- og roknskaparvišurskiftini višvķkjandi "landsfyritųkum" sum heild eru ikki loyst, og lųgtingsgrannskošararnir hava heitt į Fķggjarmįlastżriš um at fįa hesi višurskifti ķ ręttlag framyvir.
Telefonverkiš er frį 1. januar 1998 umskipaš til alment partafelag, so framyvir veršur virksemiš hjį Telefonverkinum ikki ein partur av jįttanarroknskapinum.
1. višgerš 5. mars 1999. Mįliš beint beinleišis til 2. višgerš.
2. višgerš 9. mars 1999. Uppskot til samtyktar
samtykt 28-0-0.
Mįliš avgreitt.


text:
Í dag kunnu vit koma við gleðiligu boðunum, at Karl Løkin hevur valt at koma heim aftur.
Hóast Karl hevur sín uppruna í NSÍ, so kunnu vit ikki lata verða við at føla at vit eisini eiga ein stóran part av honum. Karl spældi sín fyrsta dyst fyri ÍF í 2010, tá vit fyri fyrstu ferð megnaðu at spæla okkum út í Evropa. Síðani tá hevur Karl spælt 151 dystir fyri okkum, har hann hevur skorað 14 mál, og lagt upp til 21 mál.
Karl hevur undirskrivað ein 2-ára sáttmála, sum er galdandi fyri kappingarárini 2019 og 2020.
Vit í ÍF fegnast um avtaluna, og ynskja Karl hjartaliga vælafturkomnum.


text:
Fyri stuttum varð bólkur stovnaður við tí endamáli at stuðla tey, ið hava mist onkran. Hetta er eitt gott og kærkomið tiltak, og eiga tey, ið hava tikið stig til hetta, stóra tøkk og virðing uppiborna. Hóast ikki hevur verið vanligt við tílíkum bólkum, er kortini neyðugt við teimum.Vit vita, at alt ov ofta fara fólk á alt ov ungum aldri, og tey, ið eftir sita, skilja illa tað, sum er hent. Eina løtu fer teirra lív í sor.
Tá ið undirritaði roynir at seta nøkur orð saman um hetta evnið, eri eg fullgreiður um, at hetta er eitt eymt og viðkvæmt evni, ið eigur at verða viðgjørt við spekt og virðing. Men vónandi kunnu egnu royndir vera við til at hjálpa øðrum, bæði teimum, sum missa, men eisini teimum, sum eru um og kenna tey, ið hava mist.
Sjálvur var eg júst vorðin átta ára gamal, tá ið pápi mín doyði heima, 49 ára gamal, og sat eg hjá, tá ið hann gav upp andan. Tíbetur átti eg eina góða og sterka móður og góð, eldri systkin, og hetta hevur verið mær ein stór hjálp. Ikki var vanligt, at tosað varð nógv við okkum óvitar um tað, sum var hent, kanska tí at tey vóru skelkað, men eisini tí, at tey vóru ikki greið yvir týðningin av tí. Við at tiga um tað, sum var hent, hildu tey kanska, at soleiðis vardu tey barnið best.
Eina ferð minnist eg meg gráta, meðan pápi stóð undir børu inni í stovuni hjá okkum. Tað var, tá ið ein maður í bygdini kýndi mær eftir kjálkanum og segði:”Áh, neyðardýrið.” Vanliga hekk eg uppi í pápa mínum, hvar hann var í bygdini, so eina løtu skilti eg, at tann tíðin var farin.
Átta ára gamal livir tú millum dreym og veruleika. Onkur hevði sagt, at nú fór pápi upp til himmals, og eg minnist, at fram til jarðarferðina stóð eg leingi framman fyri køksvindeyganum og hugdi, um eg mundi fara at síggja hann ella sál hansara fara upp til Jesus pápa. Men nei, har stóð eg og bíðaði til fánýtis. Einki, ið bara kundi minna um hann ella sál hansara, fór uppeftir gjøgnum luftina framman fyri køksvindeyganum. Eg skilti púra einki.
Kortini gekk long tíð, áðrenn eg sló meg til tols við, at hann var farin og kom ikki aftur. Saknurin var stórur. Eina ferð, nakrar mánaðir eftir at hann var deyður, komu vit við báti til Havnar. Vit sigldu inn eftir Eystaru Vág og skuldu leggja at við Kongabrúnna. Við endanum í hondini stóð eg frammi á bakkanum til reiðar at binda, meðan vit nærkaðust. Knappliga var tað, sum var eg runnin í stein: Eg ivaðist ikki í, at tað var pápi mín, sum kom gangandi út eftir Müllers Brúgv: Gongulagið var tað vælkenda, keppin á høvdinum hevði eg sæð so ofta, og veðurbardur var hann í andlitinum. Hæddin og kroppurin, alt minti meg á pápa mín. Hví gekk hann har? Men tíverri, tá ið ein løta var farin, mátti eg vónbrotin viðurkenna, at sovorðin óvæntað fyribrigdi henda ikki í veruleikanum.
Lívið helt fram, sárið lektist, men arrið sat eftir. Tíbetur eru vit menniskju so háttað, at vit laga okkum lættliga til broyttar umstøður, og kanska serliga, meðan vit eru børn. Brá er barna lund. Men vit eru eisini ymisk, og tí loysa vit trupulleikan á ymiskan hátt.
Hvat hevur hetta, sum var mær fyri, lært meg ella givið mær? Og hvussu kann tað vónandi vera við til at hjálpa øðrum? Í yrkingini hjá Jógvan Telling Joensen: Eg haldi at eg livi, sigur hann m.a.: ”Er byrðan tung at bera og niðanbrekka er-? Ein uggi er, at andróður mentan mannin ger.” Í hesum liggur stórur lívsvísdómur, og kann tað skiljast soleiðis, at um vit orka at taka tey tungu tøkini, tá ið á stendur, styrkir tað okkum seinri, og vit kunnu kanska hjálpa og ugga, tá ið onnur koma út fyri líknandi fyribrigdum. Vit, ið hava verið úti fyri tungum upplivingum, kunnu og eiga at hjálpa, um vit hava orku og evni til tess.
Hvussu bera vit okkum at, tá ið onkur, vit kenna, missir ein av teirra næstu? Ja, her man vera sera ymiskt, hvat vit gera, og tað er væl skiljandi. Tað kann vera ein tung gongd fyrstu ferð at heilsa upp á ella vitja tey, sum sorgin hevur rakt. Og ofta hava vit lyndi til at ganga ta lættastu leiðina við at útseta vitjanina ella at skýggja tann ella tey, sum syrgja. Hóast hetta er vanlig og eftir øllum at døma lættasta loysnin, er hetta kanska tað seinasta, vit áttu at gjørt.
Tað er tungt aftur at taka í hondina á teimum, ið hava mist. Broytingin er stór, og tað liggur so nógv imillum. Deyðin hevur sett ein stóran kíla í. Tað, sum er hent, hongur í luftini og stýrir øllum: Stýrir tonkum okkara og gerðum okkara. Eina løtu er luftin bara sorg.
Men hóast byrðan er tung at bera, tá ið vit fyrstu ferð hitta fólk, ið hava mist, aftur, kennist tað kortini sum ein lætti, tá ið tað er gjørt. Um vit bara fara til teirra og taka í hondina, hava vit sett ta byrðuna frá okkum. Við at gera tað, hjálpa vit teimum og taka eina hond í, so at teirra byrða er lættari at bera. Og vit gera tað lættari fyri okkum sjálv. Og ikki er altíð neyðugt at siga so nógv. Danir taka til: Tale er sølv, tavshed er guld. Tigandi samkensla kann vera talandi samkensla.
Mótburður kann styrkja, og viðrák er ikki bara av tí góða. Um vit duga at fáa tað besta burtur úr tí ringasta, hava vit vunnið nógv. Í orðatøkum liggur stórur lívsvísdómur, ið prógvar, at tilveran yvirhøvur hevur fylt nógv hjá okkara forfedrum: ”Fátt er sum faðir, einki er sum móðir. Tungur er tigandi róður. Tann, ið sigrar á sær sjálvum, hevur vunnið tann størsta sigurin. Maður er mans gaman”. Tann, ið hevur styrki og evni, eigur at hjálpa tí treingjandi, tá ið á stendur. Í dag tørvar mær hjálp, í morgin kann tað vera tú. Hesar eru treytirnar hjá okkum, sum hava fingið tey framí-hjárættindi, sum lívið í veruleikanum er. Deyðin er eins náttúrligur, sum lívið er tað.
At enda havi eg hug til at vísa eitt lítið sindur á, hvussu tey gjørdu fyrr, tá ið sorgin rakti. Nøkur ár, áðrenn pápi mín doyði, sjólótust tveir pápabeiggjar mínir, annar var sjálvur triðji úr sama húsi. Boð vórðu send til bygdina, og móðir noyddist at ganga tey tungu spor at greiða aðrari konuni frá, at hon var vorðin einkja. Eg minnist, at eg gekk aftan á henni, tá ið hon skuldi bera boðini. Tá ið vit komu inn í gongina, slapp eg ikki longur. Tær báðar fóru innar í køkin, og har vóru tær í langa tíð. Lítið skilti eg av tí, ið har hendi, ta løtuna, men eg haldi, at vit eiga at hava stóra virðing fyri teimum, sum soleiðis hjálptu og uggaðu, tá ið á stóð. Somuleiðis er tað við stórari virðing, eg síggi ta konuna, ið misti mannin, fyri mær, og ofta hugsi eg um, hvussu sterk vit menniskju eru, tá ið á stendur, kanska serliga kvinnurnar, ið við undrunarverdari styrki hava tikið tung tøk, bæði kropsliga og sálarliga.
Sum frá líður, eiga vit øll góð minni, ið fjálga og styrkja, tá ið vit aftur hava fingið orku at taka tey fram millum øll minni okkara. Hetta eru ofta sorgblíðar, men ríkar løtur.
Við hesum vóni eg, at hetta, ið her er sagt, kann vera við til at lýsa, hvussu summi menniskju, og kanska serliga børnini, hugsa og gera, tá ið sorgin rakar, og eg bæði og vóni og vænti, at tiltakið, sum hesar ungu kvinnur eru farnar undir, fer at hjálpa, har ið á stendur, og eg ivist ikki í, at tað fer at fáa stóran týðning í framtíðini.
Hans J. Hermansen
04/2003


text:
Prógvhandan fyri 9. og 10. flokkarnar var í ítróttarhøllini í kvøld. Næmingar, foreldur og lærarar vóru boðin til hátíðarløtuna.
Skúlastýrisforkvinnan, skúlastjórin, lærarar og umboð fyri næmingarnar hildu røðu.
Jens Marni spældi undir sangirnar og førdi fram tveir av sínum egnu sangum. Ein sera hugtakandi framførðsla.
Næmingar fingu síðani handað prógvini og endaði kvøldið við seinasta felagssanginum "Boðar tú til allar tjóðir".
Aftaná varð farið í viðarlundina at taka myndir av næmingunum í góðveðrinum.


text:
Herfyri boðaði grønlendski flokkurin Inuit Ataqatigiit frá, at Grønland eigur at fáa ein arktiskan ráðharra í…
Tag: Summarfestivalurin 2019
SF 2019: Moirae ger comeback á summarfestivalinum 2019
🌺⭐ MOIRAE GER COMEBACK ⭐💙 Rockbólkurin Moirae fer nú at savnast aftur til eina serstaka framførslu…
Chris Norman á Summarfestivalinum 2019
⭐👏 CHRIS NORMAN Á SUMMAR FESTIVAL✌⭐ Nú kemur Chris Norman, sum var sangari í Smokie í…
Blátt Gras á Summarfestivalinum
BLÁTT GRAS Á SUMMAR FESTIVAL Fantastiska væl syngjandi og svingandi bólkurin Blátt Gras verður við á…


text:
Fyri at fáa stuðul ella kunna verða úttikin til lands ella úrvalslið er neyðugt at ítróttarfólkið er limur í einum felagið ið er limur í Parasport Føroyum.
Limir í Parasport Føroyum kunnu verða:
Ítróttarsambond- og feløg fyri fólk ið bera brek
Ítróttarfeløg og felagsskapir við deildum fyri fólk ið bera brek
Deildir innan ítróttarfeløg og feløg, ið arbeiða við fólki ið bera brek.
Um títt felag ikki er limur í Parasport Føroyar er neyðugt at tað setur seg í samband við okkum at melda seg til.
Feløg ið frammanundan eru limir í einum øðrum sersambandi, kunnu tekna serligan atlimaskap.


text:
Um Blindafelagið
Í 1972 varð Føroya Blindafelag sett á stovn.
Føroya Blindafelag er eitt sjálvstøðugt limafelag við tilknýti til Dansk Blindesamfund.
Felagið arbeiðir fram ímóti:
- á einhvønn hátt at røkja áhugamálini hjá blindum og sjónveikum
- at styðja javnrættindini hjá blindum og sjónveikum í samfelagnum
- at arbeiða fyri einum samfelag, sum er atkomuligt hjá blindum og sjónveikum
Fyri at gerast limur í Føroya Blindafelag skal eygnalækni vátta, at sjónin er undir 10%.
Ein og hvør kann gerast stuðulslimur.
Víst verður annars til Ráðgevingina á Sjóndeplinum.


text:
Framsýningin er á LISTASAVNI FØROYA
Innlatingarfreist fyri uppskotum er 1. apríl 2021 á miðnátt.
Fernisering er fríggjadagin 16. apríl kl. 16.00
Framsýningin er opin frá 17. apríl til 16. mai 2021
Várframsýningin er sensurerað, tvs. at ein úrvalsnevnd velur burtúr úr innkomnu verkunum.
Úrvalsnevndin er samansett av listafólki, og hon skipar fyri framsýningini og velur út millum innsendu verkini.
Til Várframsýningina 2021 er myndaevnið frítt, tvs. at listafólkini sjálv velja, hvat tey mynda.
Í úrvalsnevndini fyri Várframsýningina 2020 eru Hansina Iversen, Jóhan Martin Christiansen og Randi Samonsen


text:
Venjingar tøkar á svar.fo
Tilfarið er tøkt mánamorgunin 13. mars frá kl. 7.45
Fyrstu vikuna (vika 11) t.v.s 13. - 17. mars kann næmingur lata inn eitt avrik til hvørja partsuppgávu.
Seinnu vikuna vika (12) t.v.s. 20. -24. mars kann næmingur lata inn fleiri avrik til hvørja partsuppgávu.
Tilfarið er tungt á netinum, og kann hetta hava við sær, at síðurnar ikki koma so skjótt fram í svar.fo!
Frá 27. mars verður tilfar til komandi próvtøkur og Landsroynd testað, og verður svar.fo tí regluliga stongt í sambandi við hesar testir.
Kunnað verður um hetta á fc-stevnuni Talgildar royndir og á http://provstovan.fo/


text:
Í Kunoy gjørdi ein drongur tað til einkis við eina gentu, hann leingi hevði verið trúlovaður við, og giftist skjótt aftaná við eini aðrari gentu.
Tá ið brúdleypsdagur hansara var, og tey nýgiftu komu úr kirkjuni, lá eitt petti av hvítum toy á gøtuni fyri teimum. Tey undraðust, men gingu tó beinan vegin tvørtur um tað. Men tá ið tey reiðiliga vóru komin heim aftur, gjørdist brúðurin óð í høvdinum og var tað til sín doyggjandi dag.
Fólk hildu, at um brúðarparið hin dag hevði tikið toyið upp, sum á gøtuni lá, og kastað tað til síðis, so vildi einki ilt verið hent.
Andreas Weihe: “Søga og søgn”, 1933


text:
Lærarastørv og størv sum stuðul í Tofta skúla
Hesi størv verða lýst leys til skúlaárið 2017/2018 til setanar frá 1.august 2017:
· 1 tíðaravmarkað lærarastarv vegna lærara í farloyvi
· 1 tíðaravmarkað lærarastarv vegna lækkað tímatal, serligan tørv og møguligar avlopstímar.
· 1 tíðaravmarkað lærarastarv vegna lækkað tímatal, serligan tørv og møguligar avlopstímar. Endaliga tímatalið verður ásett eftir 1. september.
· 5 tíðaravmarkað størv sum stuðul skúlaárið 2017/2018:
Størvini hava setanarbrotið: 0,475 – 0,455 – 0,397 – 0,392 og 0,332
Talan er um stuðul til næmingar, sum hava serligan tørv
Skúlanum tørvar lærarar, ið serliga kunnu átaka sær:
· ert fyrikomandi, umhyggin, álítandi og dugir at samstarva
· vil taka á teg tær uppgávur sum eru í skúlanum
· í samstarvi við leiðslu og starvsfelagar vil vera við til áhaldandi at menna skúlan
Førleikakrøv:
Útbúgvin sum fólkaskúlalærari. Ynskiligt er, at umsøkjarar hava starvsroyndir í fólkaskúlanum.
Lønar- og setanartreytir:
Lærarastørvini verða sett sum sáttmálasett størv, uttan so at tey, ið sett verða, eru tænastumannasettir lærarar frammanundan.
Lærarastørvini verða lønt í lønarflokki 18.1 – 29.2 sambært avtalu millum Fíggjarmálaráðið og Føroya Lærarafelag.
Størvini sum stuðlar verða lønt sambært sáttmála millum Føroya Pedagogfelag og Fíggjarmálaráðið.
Umsóknir:
Umsóknir við c.v. og avriti av prógvum skulu sendast til: tof@skulin.fo og vera skúlastjóranum í hendi í seinasta lagi týsdagin 23.mai kl. 12.00.
Nærri fæst at vita um størvini frá Maritu Dalsgaard, skúlastjóra á tlf. 447332 & 565005.
_____________________________________________________________________
Tofta skúli hevur komandi skúlaár 194 næmingar í 1. – 10.fl.
Tú kanst lesa meira um okkum á heimasíðuni www.toftaskuli.fo


text:
Býráðslimir tíma ikki á fund
Perlur, sum Einglapressan ikki tordi: Borgarstjórin váttar fyribrigdið. Grein í Oyggjatíðindum, 12. september 2008.
Í Runavíkar kommunu, hava býráðslimirnir ikki so nógv at taka sær til. Íløgurnar, sum kommunan hevur sett á skinnara fyri skjótt nógvum árum síðani, eru so dýrar, at kommunan megnar lítið meira enn at halda grýtuni í kók.
Tó klárar kommunan at byggja út kirkjugarðin, sum víst varð til í blaðnum mikudagin. Tann íløgan var nú ikki so dýr. Bara eina millión, men sjálvt um kommunuval verður seinni í ár, er Runavíkar kommuna so strongd, at tað minnir ikki sørt um at búgva og virka í einari spennitroyggju.
Tað er serliga stórprosjektið við nýggja skúlanum, sum drenar lív úr kommununi, og serliga úr kommunukassanum.
Tá prosjektið fyrstu ferð kom undan dýnuni, skuldi skúlin kosta 40-50 milliónir. Nú er skúlin so komin upp á slakar 100 milliónir.
Oyggjatíðindi hevur líka síðani prosjektið sá dagsins ljós, roynt at kanna fleiri viðurskiftir. Men tá blaðið fór at biðja kommununa um alment innlit í fleiri viðurskiftir, bleiv prosjektið latið til Articon, sum stutt og greitt, ikki vildi geva blaðnum innlit í viðurskiftini.
Tað, sum serliga var áhugavert hjá blaðnum at fáa lýst var, at Runavíkar kommuna, góðtók, at keypa vindeygu frá táverandi býararkitektinum, sum eisini er svágur til borgarstjóran, Hans Jacob Lamhauge.
Hesi vindeygu eru av merkinum Pro-tec.
Men so skjótt Articon hevði fingið prosjektið, vaskaði borgarstjórin sínar hendur.
Og stutt aftaná, bleiv býararkitekturin fluttur frá Runavíkar kommunu, og til Articon at arbeiða.
Hetta var fixt, men spurningarnir hanga enn í leysum lofti, og eru ikki svaraðir. Tað er so eisini nakað, borgararnir í Runavík vilja hava svar uppá til komandi býráðsval.
Blaðið fær ikki at vita hvat Pro-tec umboði skal hava fyri vindeyguni, men mett verður so at samlaða prosjektið nú er so dýrt, at býráðslimirnir ikki longur tíma so væl.
Býráðsfundur skuldi vera hósdagin, 28. august. Men býráðsfundurin var so illa vitjaður av teimum fólkavaldu, at hann var ikki viðtøkuførur, og mátti útsetast til mánadagin 1. september.
Tá gekk betur.
Hans Jacob Lamhauge, býráðsformaður, váttar hendingina, men sigur, at hetta ikki er ein generellur trupulleiki.
Hann vísir aftur, at formaðurin í teknisku nevnd, Regin Olsen, er tann ringasti at møta, men tað er so tað, keldur okkara vilja vera við.
Men í kommununi er so lítið av pengum at arbeiða við, at tað má vera vert at umhugsa, at avtaka teknisku nevnd, halda keldurnar.
Hann sigur annars, at skúlin kostar 82-83 milliónir. men við innbúgvi kemur uppá 95 milliónir.
Skúlin er- sigur borgarstjórin, tikin í nýtslu, men tó er aulin ikki liðug, og øll Pro-tec vindeyguni er ikki ísett.


text:
Hevur tú hug at arbeiða við at fyribyrgja happing?
Kundi tú hugsa tær at arbeitt miðvíst við motoriskari sansastimbran?
Vit sóknast eftir námsfrøðingum og avloysarum, ið vilja verða við í okkara menningararbeiði og sum ynskja at starvast í einum umhvørvi, har tú kanst verða við til at mynda og seta tín dám á okkara frálíka stovn við óteljandi møguleikum.
Stropin er ein dagstovnur ætlaður 72 børnum í aldrinum 0-6 ár, sum byrjaði sítt virksemi í september 2012. Stovnurin liggur í einum náttúruríkum umhvørvi, har ið náttúran náttúrliga setur sín dám á okkara gerandisdag. Vit hava framúr góðar umstøður bæði innan- og uttandura, har áhugamálini og trivnaðurin hjá børnunum, eru okkara fremstu endamál.
Á stovninum arbeiða vit við Betri vinir, ið er ein fyribyrgjandi verkætlan ímóti happing. Harafturat leggja vit stóran dent á motoriska menning og hava vit starvsfólk við viðkomandi útbúgvingum og royndum innan øki.
Vit sóknast eftir:
Námsfrøðingum og avloysarum, ið kunnu arbeiða sjálvstøðugir, eru jaligir, duga at samstarva, taka ábyrgd og duga at seta sær mál eins og at skapa ein spennandi og fjølbroyttan gerandisdag, har barnið er í miðdeplinum.
Talan er um størv á 35-40 tímar viku ætlað námsfrøðingum, har 2,5 tímar um vikuna eru settir av til fyrireiking. Námsfrøðingar sum fáa prógv í summar eru vælkomnir at søkja.
Harafturat hava vit tørv á avloysarum, ið kunnu arbeiða skiftandi vaktir og møta við stutttíðar fyrivarni.
Setanarviðurskiftir:
Størvini vera sett mánadagin 9. august 2021 ella eftir nærri avtalu. Um ongir námsfrøðingar søkja, verða hjálparfólk sett í tíðaravmarkað størv.
Løn sambært sáttmála millum Føroya Pedagogfelag og Fíggjarmálaráðið og Kommunala Arbeiðsgevarafelag Føroya. Námsfrøðingar verða løntir á lønarstigunum 11-21 og hjálparfólk verða lønt á lønarstigunum 2-8. Arbeiðstíðin er mánadag til fríggjadag millum kl. 07.15 – 17.00. Harafturat eru fundir eftir arbeiðstíð.
Meira fæst av vita um størvini:
Vilt tú vita meira um størvini og um stovnin, so kanst venda sær til Annu Joensen, stovnsleiðara á telefonnr: 238041 ella stropin@fuglafjordur.fo.
Umsókn:
Skrivlig umsókn saman við prógvi og møguligum viðmæli/-um skal verða Fuglafjarðar kommunu í hendi í seinasta lagi: mikudagin 30. juni 2021
Fuglafjarðar kommuna
Í støð 5
FO-530 Fuglafjørður
ella info@fuglafjordur.fo


text:
Sambandsflokkurin vitjan frá Vinstra
21. mai 2017
Fólkatingslimurin Hans Christian Schmidt frá Vinstra í Danmark, saman við einum ferðalag, hava vitjað Sambandsflokkin. Tey hava ferðast ymsa staðnis í landinum, m.a. vitjaðu tey Saltsiloina á Drelnesi
Sambandsflokkurin hevði vitjan frá systirflokkinum Vinstra í Danmark, fríggjadagin 19. og leygardagin 20. mai. Tað var Hans Christian Schmidt, fólkatingslimur fyri Vinstra og fyrrverandi ministari innan Matvøru, Umhvørvi umframt Transport- og bygningsministari, sum stóð fyri ferðini til Føroya, og Sambandsflokkurin hevur gjørt skránna saman við honum.
Í ferðalagnum vóru: Kirsten Rudiengaard og Preben Rudiengaard, Ulla Hansen og Erik Hansen, Helen Therkelsen og Mogens Therkelsen, Birgitte Raunholt og Hans Christian Schmidt. Talan er um fyrrverandi politikarar og vinnulívsfólk.
Fríggjadagin 19. mai varð vitjað í Løgtinginum og seinnapartin í Norðurlandahúsinum, á bóndagarðinum í Kirkjubø og at enda ein vitjan á Velbastað privat hjá Annfinn Brekkstein, limi í Tórshavnar Býráð.
Í gjár leygarmorgun 20. mai, gekk leiðin til Suðuroyar við Smyrli.
Við á ferðini til Suðuroyar varð eisini Edmund Joensen, løgtingsmaður fyri Sambandsflokkin og fyrrverandi fólkatingslimur.
Fyrrapartin varð vitjað í Fámjin og Vági - ein túr á Hotel Bakkin og síðan í Páls Høll. Eisini varð gjørdur ein túrur til Sumbiar, Akraberg, Hvalba og Sandvíkar.
Á Tvøroyri bjóðaði borgarstjórin, Kristin Michelsen, til kaffi og køkur, heima hjá sær í Froðba.
Síðan varð farið til Saltsiloina, nýggja mentanarhúsið í Suðri. Ólavur Rasmussen, verkætlanarleiðari, greiddi frá um húsið og gongdina í byggiverkætlanini. Ólavur hevði eisini fingið Tróndur H. Enni og Eyðun Ásason at undirhalda - sera gott og ljóðviðurskiftini í topp.
Verkætlanin er stuðlað úr Danmark við eini 2/3 av samlaða byggikostnaðinum - frá Fólkatinginum og Mærskgrunninum. Restin er fíggjað av Løgtinginum.
Stórt gestablídnið í Havn, Kirkjubø, Velbastað og í Suðri, allastaðnis har tey komu - sí myndir: www.facebook.com
Á myndini síggjast frá vinstru: Hans Christian Schmidt, Edmund Joensen og Kristin Michelsen.
Í dag gongur leiðin aftur til Danmarkar.
RN
Aftur


text:
13-03-2020
Hóast vit síggja nógv átøk fyri at tálma smittuni av Corona (COVID-19), er tað framvegis fullkomuliga trygt at koma til viðgerð hjá okkum. Vit fylgja til eina og hvørja tíð hægsta aðalkravi um reinføri, umvegis galdandi leiðreglur og normar at fyribyrgja smittu (NIR), soleiðis at tað altíð hevur verið, og framvegis er, trygt hjá sjálvt teimum veikastu at fáa viðgerð á tannlæknastovuni.
Tannlæknastovan er eitt tað reinasta og tryggasta umhvørvi tú finnur, og øll starvsfólkini er væl lærd at tryggja hægsta reinføri og at tálma smittu.
Vit fara niður í ferð
Fyri at verja okkara viðskiftafólk og starvsfólk, og soleiðis vónandi tryggja eina støðuga og góða tænastu framyvir, sum kann verða tøk tá neyðugt er, seta vit hesi fyribils átøk í verk.
-
Sjúkutekin, so sum febur, hosti ella trupulleikar við andadrátti, eiga at verða tikin í álvara. Tískil skulu tit ringja til okkum á tlf. 33 27 26, og ikki møta upp á tannlæknastovuni.
-
Uttanlandsferð, er orsøk til ikki at møta á tannlæknastovuni. Ring á tlf. 33 27 26, ella skriva á ts@ts.fo
-
Reiðan pening, vilja vit helst ikki taka ímóti. Taki gjaldskort við, ella geri avtalu við móttøkuna um gjald.
-
Ein fylgjari/hjálparfólk, er vælkomin við á tannlæknastovuna, um tað er neyðugt.
-
Vinfólk og systkin, skulu ikki koma við á tannlæknastovuna, so leingi hesi tilmæli standa við.
-
Foreldur og verjar, eru vælkomin at skipa seg soleiðis, at bert eitt vaksi fólk fylgir barninum.
-
Spritt, stendur á fleiri støðum á tannlæknastovuni, og skulu øll vitjandi spritta hendur í móttøkuni, og áðrenn farið verður inn á eina viðgerðarstovu.
-
Ikki neyðugar viðgerðir, kunnu verða fluttar nakrar vikur fram, alt eftir hvussu stórur tørvur er á bráðfeingis viðgerðum.
-
Óneyðug ørindi, sum kunnu bíða ella avgreiðast yvir tlf., t-post ella á annan hátt talgilt, eiga at verða avgreidd tann vegin.
Heitt verður á øll um ikki at møta upp á tannlæknastovuni uttan at hetta er avtalað.
Vit fylgja neyvt gongdini við Corona, og fylgja sjálvandi øllum nýggjum tilmælum og leiðreglum frá mynduleikum í samband við Corona virus. Væntast kann tískil at vit dagføra okkara tilmæli og leiðreglar.
Tannlæknastovan í Sandavági
Torkilsvegur 13
FO-360 Sandavágur
Tlf. 33 27 26
ts@ts.fo


text:
Kjølar aftur á pall
90’ara rockbólkurin ger comeback eftir 19 ár
Ein av best umtóktu føroysku bólkunum í 1990’unum ger nú comeback við framførslu á Summar Festivalinum. Kjølar fara saman við festivalgestunum at gera eina nostalgiska ferð aftur í 90’ini, tá ið bólkurin fekk dansistøðini og hallirnar kring landið at kóka við melodiøsum rockhittum.
Kjølar hevði sína stórtíð seinna partin av nítiárunum, tá ið teir hittaðu við sangum sum Paying, Sweet Little Suzie, Skýmandi kvøldið og Sorgblídni. Bólkurin spældi sera nógv kring landið, teir vóru við í Prix Føroyar finaluni í 1997 og 1999, og teir vóru fleiri ferðir ovast á 15 teimum bestu.
Kjølar hava ikki spælt alment í 19 ár, men nú eru teir til reiðar at fara aftur á pallin, og Kjølar fara at spæla, sum teir spældu í 1990’unum.
– Vit fara á Summar Festivalinum at leita aftur í tíðina eina løtu, tí vit hava ongar nýggjar ætlanir við Kjølum. Vit fara at spæla sangirnar, sum vit plagdu at spæla í 90’unum, og vit gleða okkum til at njóta hesa framførslu saman við fólki, sigur Signar í Homrum, sum er ein av tónleikarunum í Kjølum. Hinir tónleikararnir í bólkinum eru Jens Marni Hansen, Jens Tummas Næs og Henning Nicodemussen.
Kjølar spæla í stóra Tjaldinum á Summar Festivalinum, sum verður hildin í døgunum frá 9. til 11. august.


text:
Mykines hevur eftir manna søgn verið flotoy. Ein maður í Sørvági, sum javnliga róði út, ræddist illa stórhvalirnar úti á havi, og av tí hann ikki átti bævur at styggja teir burtur við, hevði hann til tess tarvsmykju, sum hann kastaði í sjógvin, tá ið hvalir vóru nær staddir bátinum. Nú hann situr úti á havi og rekur fyri vestan Vágar, sær hann stóra oyggj koma undan úr tokuni; allir draga upp og rógva sum skjótast at oynni. Sørvágsmaðurin, ið fyrstur hevði borið eyga við hana, kastaði mykjuna upp á eitt nes, sum teir komu at, og steig so á land sjálvur; tá festist oyggin av mykjuni, ið blakað var upp á nesið, og av tí sigist oyggin at hava fingið navn Mykjunes. Aðrir nevna hana Mikines av tí mikla nesinum eystast á oynni, sum eitur Núgvunes.
Í øðrum frásøgnum er sagt, at eina ferðina var ein risi, sum vildi búgva í Føroyum, men tær oyggjar, sum honum líkaði best, vóru ov smáar, og tí ætlaði hann at leggja fleiri saman. Fyrst kom hann til Kolturs og legði hana, hvar hon liggur nú. So fór hann til Skúvoyar at draga hana áfasta við Koltur. Men skúvoyingar spurdu hann, um tað var álvara, at hann vildi búgva í teirri oyggj, sum Kálvur lítli hevði átt. Nú risin hetta hoyrir, at ein kálvur hevði átt Skúvoy, vildi hann ikki hava hana og takkaði teimum, at teir høvdu sagt sær frá hesum, gav teim stórar gávur aftur fyri og fór so haðani. Fyri norðan landið fann hann nú eina stóra oyggj, sum honum tókti vera góð hjá sær at búgva á; hann førdi hana tí suður eftir havinum, men tá ið hann kom fyri vestan ábeint Vágar, var hann ikki mentur at fáa hana longur. Hann lá um eina viku og kýttist at fáa oynna suður til Kolturs, men ikki bar til hjá honum longur at flytja hana, hann kundi ikki vika hana úr staði. Illur í huga mælti hann tá: “Fjør mítt, fjør mítt, hevði eg fingið oynna upp fyri, fekk eg væl hesa undir kav;” tí ongum øðrum unnaði hann oynna Mykines at búgva á enn sær sjálvum.
Enn á døgum sigast menn stundum at hava sæð eina oyggj fyri norðan Vágar; há fjøll eru sjónlig á henni, djúpir dalir og hvítir fossar; helst eru tað sørvágsmenn, sum hava sæð hana grant ofta, tá ið teir hava verið burtur í haga at røkta seyð har, hvar norðurhavið er havt í eygsjón. Ei er tí at undrast á, um mykinesmenn eru í døpurhuga, tá ið tíðindi berast út til teirra, at onkur aftur hevur sæð hesa oynna; - hvør veit, um risin livir ikki enn og kann søkkja Mykines í kav fyri at fáa oynna fyri norðan flutta suður og festa, hvar hann vil hava hana at vera?
V.U. Hammershaimb: ”Færøsk Anthologi I”, 1891


text:
Lýsing
Hvítt te eru teir fyrstu smáu sprotarnir á terunninum og verður bert heystað nakrar fáar dagar tíðliga um várið. Bløðini kunnu ikki hentast, tá tað regnar, ella um døgg enn er á teimum ella um frost er í jørðini. Hetta ger hvíta teið til nakað heilt serligt.
Hetta hvíta keisarateið er gjørt av stórum tebløðum. Talan er um eitt vistfrøðiligt, lætt te, sum er blandað við ananas, appilsinskal, jasminperlur og jarðber. Smakkurin er søtur, lættur og elegantur.
Hvítt keisarate er gjørt av vistfrøðiligum hvítum tei, og fyri at fáa besta smakkin og varðveita góðu eginleikarnar hjá tenum umframt vitaminir og bótarevni (antioxidantir) skal teið trakta í 5-6 minuttir í 80 stig heitum vatni.


text:
Vit eru størsta heilsøla landsins og kunnu lata røttu vøru fyri rættan prís.
Vit kunnu tryggja fjølbroytni, sum umfatar bestu góðsku- og merkjavørur. Vit hava eisini altíð eitt úrval av teimum allarbíligastu gerandisvørunum, sum fullfíggjar eitt vøruúrval, ið er rætt samansett.
Vørur og tænastur til handlar
Poul Hansen er við sínum 70 starvsfólkum størsta heilsølan í Føroyum. Við drúgvum 90 ára royndum hevur fyritøkan bygt upp eitt fjølbroytt dygdarúrval av merkjavørum, og hevur áleið 5.000 vørur á vøruskránni á detailøkinum. Harafturat umfatar vøruskráin á cateringøkinum áleið 12.000 vørur.
Serføroysk og dygdargóð matvøruframleiðsla; góðkend av Heilsufrøðiligu starvsstovuni.Soleiðis tryggjar Krás smakkin


text:
Melanie Chisholm
Melanie Jayne Chisholm ella bara Melanie C (fødd Melanie Jayne Chisholm) er ein enskur popsangari og tónleikari. Hon er fødd 12. januar 1974 í Widnes, Cheshire í Stóra Bretland. Melanie C er ein av stóru stjørnunum í gentubólkinum Spice Girls. Melanie C telist millum størstu poppstjørnur í Bretlandi seinastu 10 árini. Gjøgnumbrotið kom í mætasta gentubólkinum nakrantíð, Spice Girls, men eftir at Spice Girls góvust at spæla, hevur Melanie C eisini gjørt um seg sum solistur. Hon hevur selt 3 milliónir fløgur, hevur havt seks sangir á topp-10 í Bretlandi, og samanlagt hevur hon verið á bretska hitlistanum í meira enn 200 vikur. Millum hennara kendastu sangir sum solistur eru I Turn To You, Northern Star og Never Be The Same Again. Melanie C hevur verið við til at skriva 11 sangir, sum hava verið nummar 1 í Onglandi, og hon er einasta kvinnan, sum hevur verið ovast á hitlistanum í Bretlandi bæði sum solistur og partur av einum bólki.
ÚtgávurEdit
Ár - Fløgu - UK - S - D


text:
Fólkaheilsuráðið: Seinasta kanningin hjá Fólkaheilsuráðnum vísti, at 17% av føroyingum omanfyri 18 ár roykja dagliga. 80% av teimum, sum roykja, ynskja at leggja av. Men tað kann vera trupult at eydnast við at leggja av. Skal tað eydnast, er umráðandi at løtan, er tann rætta fyri teg.
Motivatiónin hevur alt at siga. Hesir 3 spurningarnir kunnu hjálpa tær at meta um tína motivatión:
Nyttar tað?
Fari eg at klára tað?
Loysir tað seg?
Eitt avgjørt ja til allar spurningarnar er altavgerandi fyri, at tú klárar at broyta tínar vanar. Svarar tú ikki beinanvegin ja til allar spurningarnar, er løtan kanska ikki tann rætta. Einki er verri fyri motivatiónina enn ein hálvhjartað roynd, sum endar galið.
Er svarið avgjørt ja til allar spurningarnar, kunnu vit vísa á okkara sms skipan “Kom og legg av”, sum kann strimbra og hjálpa tær, sum hevur gjørt av at gevast við at roykja.
Hetta fer fram soleiðis, at tú fært stimbrandi sms-boð yvir fartelefonina, tá tú hevur gjørt av, at nú skal tað vera! Tú meldar teg til 5 dagar áðrenn stóra dagin og fært javnan stuttar, hjálpandi boðskapir, sum stuðla tær í at halda fast við tína avgerð. Hátturin hevur verið royndur uttanlands við góðum úrslitum.
Tú kanst melda teg til við at senda eitt sms við tekstinum „gevst" til 1919, og tú fært sms-boð sendandi yvir teir næstu tveir mánaðirnar. Sms-boðini eru ókeypis og tú kanst melda teg til alt árið.
Eitt annað alternativ
At minka um roykingina í smáum er eitt vælumtókt alternativ til at leggja av her og nú. Hetta er ein fyrireikingartíð, har tú kanst uppbyggja motivatiónina og tilvitanina um roykingina, samstundis sum tú so smátt lærir teg at fáa stýr á trongdini og venur kroppin av við nikotinið. Eitt tíðarskeið á umleið 10 dagar verður viðmælt til stigvísu minkingina.
Sundhed.dk hevur eitt 10 dags programm til at leggja av at roykja. Fólkaheilsuráðið hevur latið hetta umseta, og programmið er tøkt á okkara heimasíðu.
Fá meira kunning um programmið her
Skaðiligar ávirkanir av royking
Royking er høvuðsorsøkin til heilsubrek og deyða kring heimin. Kanningar vísa, at næstan fimtahvørt deyðsfall er beinleiðis knýtt at royking. Roykjarar doyggja í miðal 8-10 ár fyrr enn tey, sum ongantíð hava roykt.
Tubbaksroykur er samansettur av fleiri túsund kemiskum evnum, harav tey flestu eru sera skaðilig fyri menniskjakroppin.
Samanborið við ikki-roykjarar, er vandin fyri roykjarar:
- Dupult so stórur fyri at fáa deyðiligar hjartasjúkur
- 10 ferðir størri at fáa lungnakrabba
- Fleiri ferðir størri fyri at fáa krabba í munnholuni, svølgrúminum, vælindinum, nýrum, bløðru og lívmóðurhálsi
- 2-3 ferðir størri fyri at fáa heilabløðing (apopleksi) og magasár (sum ikki lekist líka væl sum hjá ikki-roykjarum)
- 2-4 ferðir størri fyri at fáa mjadnabrot, handliðsbrot og geislabrot
- 2 ferðir størri fyri at fáa grástar
- Størri fyri kynsligum máttloysi (impotens)
- Størri fyri blóðkrabba, prostatakrabba, bróstkrabba og beinbroyskni
Aðrar heilsuligar fylgjur av royking:
- Niðursettur lukti- og smakksansur
- Fleiri rukkur á ungum árum
- Øktur vandi fyri nýraskaða hjá diabetikarum
Børn hjá roykjaraforeldrum:
- Hava lægri burðartyngd
- Eru í størri vanda fyri menningartarni
- Hava oftari ígerðarsjúku í andaleiðini
- Hava lægri lungafunktión
- Fáa oftari millumoyrnabruna
- Eru í størri vanda fyri sjálvi at blíva roykjarar
Passiv royking økir um vandan fyri:
- Lívmóðurhálskrabba
- Hjartasjúkum
Leinkja til heimasíðuna: her
Um tú veitst okkurt, sum VP ikki veit - skriva so til vp@vp.fo


text:
Buddha
Siddhārtha Gautama Buddha (f. 563 f.Kr. í Nepal, d. 483 f.Kr. í India) var ríkur kongssonur og búði í India, har hann á ungum árum livdi avbyrgdur frá lívsins veruleika í gleði og gleimi. 29 ára gamal fór hann heiman at síggja veruliga lívið. Ein dagin gongur hann seg fram á ein sjúkan mann, ein biddara og ein deyðan. Tað tók honum so fast, at hann gjørdi av at lata alt, hann átti, kvittaði við sítt gagnleysa lív og fór at leta eftir lívsins sonnu meining sum biddari í nøkur ár. Meðan hann sat undir einum bodhitræi í bygdini Uruvela í 528 f.Kr., birtist brádliga fyri honum tað, hann hevði leitað eftir, og hann skilti meiningina og tað óskiljandi við allari líðing. Lív sítt halgaði hann at undirvísa teimum, sum vóru hugað at lýða á læru hansara. Hann tráðaði ikki eftir at vera gudur, men tá ið hann var deyður, gjørdu læruveinar hansara eina nýggja trúarlæru, teir tilbóðu hann og boðaðu tað, hann hevði lært. Henda nýggja trúarlæra varð kallað buddisma eftir indiska orðinum "budda", sum merkir "hin vísi".


text:
Á heimasíðuni hjá Kringvarpi Føroya er endaliga úrslitið á Løgtingsvalinum 2019
Á hesari temasíðu eru undirvísingargongdir og uppgávur um løgtingsvalið í 2019, sum eru ætlaðar miðdeild og hádeild fólkaskúlans í søgu og samtíð og samfelagsfrøði. Tilfarið, sum Snar hevur gjørt, byggir á eldri temasíður um sama evnið og nýggjar og eldri bókaútgávur hjá Námi.
Føroyar hava nógvar politiskar flokkar. Eftir løgtingsvalið í 2015 vórðu stóru flokkarnir Javnaðarflokkurin, Tjóðveldisflokkurin, Fólkaflokkurin og Sambandsflokkurin. Smáu flokkarnir vórðu Framsókn, Miðflokkurin og Nýtt Sjálvstýri.
Umframt hesar somu, stilla tveir nýggir flokkar upp til løgtingsvalið í 2019. Teir eru Føroyaflokkurin og Framtakið fyri rættinum at velja Kannabis.
Fólkið velur 33 limir í Løgtingið. Val skal vera í minsta lagi fjórða hvørt ár. Samsvar er millum atkvøðutal og tinglimatal. Fær ein flokkur 21% av atkvøðunum, fær hann eisini umleið 21% av tinglimunum.
Vanliga fær ein flokkur ikki einsamallan meiriluta. Tí fer hann í samgongu við aðrar flokkar. Hesir flokkar skipa Landsstýri, meðan hinir flokkarnir eru í andstøðu.
Val til danska fólkatingið varð hildið grundlógardagin 5. juni.
Tveir fólkatingslimir skulu veljast í Føroyum. Úrslitið
varð, at eitt umboð fyri Sambandsflokkin, Edmund Joensen,
og eitt umboð fyri Javnaðarflokkin, Sjúrður Skaale, vórðu
vald til fólkatingið. Til fólkatingsvalið setti hin føroyski
Javnaðarflokkurin hesa valplakat á fyrsta sjónliga veggin
í Hvalvík, tá tú kemur í bili sunnanifrá. Plakatin hongur enn
og fer helst at hanga til løgtingsvalið er av.
Løgmaður, sum sæst á plakatini, hevur kunngjørt,
at løgtingsval verður 31. august 2019.
Bókarøðin Samfelagið og eg (2017), Samfelagið og vit (2018) og Samfelagið - eg og vit øll (2019) eru til lærugreinina samfelagsfrøði í sjeynda, áttanda og níggjunda flokki.
Í bókini til áttanda flokk, Samfelagið og vit, er fimti kapittul serliga áhugaverdur í sambandi við løgtingsvalið. Her verða politiskar skipanir og val viðgjørd. Sum sæst á myndini niðanfyri verða føroysku flokkarnar við stovningarári settir inn í eina skipan, so vit annan vegin síggja vinstra og høgra og hin vegin samband og loysing.
Hinar báðar bøkurnar í somu røð viðgera evni sum fjórða samfelagsmaktin og hugsjónir, javnstøða og mannarættindi. Bøkurnar hava ein útgávuheim á Snar við arbeiðsuppgávum, myndum og ljóðbókum.


text:
Kappingarlið í rútmu er eitt úttøkulið. Tað merkir at íðkarin skal møta upp til úttøku í byrjanini av fimleikaárinum.
Úttøkan fyri árið 2021/2022 er liðug.
Kappingarliðið venur í FIMI fleiri ferð um vikuna. Tað er sera krevjandi av íðkarinum. Tað er týðningarmikið við stuðli heimanifrá og góðum vanum. Tað verður lagdur dentur á gott samanhald og trivna á liðnum. Tað styrkir um samanhaldið og ger venjingina betur, um íðkarinir kenna hvønannan og hava tað gott saman.
Umframt venjingar, so eru venjingarlegur, hugnakvøld og kappingar. Tað er eitt stórt arbeiði at fáa tað alt at hanga saman, so tað verður væntað av foreldrum, at tey hjálpa til, tá heitt verður á tey.


text:
NSÍ a piltarnir komnir í kvartfinaluna
A- piltaliðið var í alvorligum gysara seinnrapartin. Tíðliga í morgun taptu vit 3-1 móti Fredriksund, og longu aftur kl 11.20 skuldu vit í eldin aftur. Hesin dysturin var móti ÍF og vunnu vit greiðan sigur 13-0.
Kl 16.20 var so finalan um annað plássið og var hesin dysturin móti Bredballe. Bæði liðini høvdu 6 stig, men vit høvdu eina betri málúrtøku, so javnleikur var nokk fyri okkum.
Vit fingu eina keðiliga byrjan uppá dystin, tí longu innan teir fyrstu 5 min var Bredballe á odda 1-0. Okkara kempaðu tó allatíðina og vit komu til onkrar málmøguleikar. Tí var tað sum at fáa eina váta spann í høvdi tá Bredballe økti til 2-0.
Okkara sóu eitt sindur uppgevandi út, men so bragdaði, Mórits Heini vann ein bólt á miðjuni, trekti nakað til høgru og sendi eina tvøravlevering til ein púra fríðan Pætur Hentze sum takkaði fyri álitið og smekkaði bóltin í kassan.
Nú fingu leikarnir trúnna aftur og løtu seinnri høvdu vit innkast í høgru síðu. Bólturin kom inn til Mórits Heina, sum hegnisliga sneiddi 2 Bredballe leikarar av, og sendi bóltin upp undir nettakið og nú var støðan 2-2 og villur jubil millum NSÍ viðhaldsfólkið og venjaratoymið.
Bredballe trýsti alvorliga á men vit hildu skansanum og úrslitið gjørdist 2-2 sum var nokk fyri okkum og VIT ERU VÍÐARI.
Klokkan 9 í morgin spæla vit kvartfinalu móti FC Århus.
Piltar B hava eisini spælt í dag. Fyrst var spælt móti HB2. HB2 kom á odda 3-0, men vit bardu okkum aftur uppá 3-2, og leikarnir rættiliga kempaðu fyri sakini. Tíverri skrædnaði tað aftur, og úrslitið endaði 9-2 til HB2. Nú klokkan 18.30 spæla teir seinra dystin móti Fredriksund 2.
B piltanar skulu spæla plaseringsdyst í morgin.
Veðrið er sum sagt av tí allarbesta, so leikarnir drekka nógv vatn og kakao og eta bananir.
Dystarfrásøgn úr Hjørring: Trygvi Mortensen
Myndir sum Mildrid og Kjartan Hentze hava tikið koma seinni


text:
Brúkarakjak:HV
Vælkomin á føroysku Wikipediu!
Hey HV, og vælkomin til føroysku Wikipediu! Takk fyri tíni ískoyti. Eg vóni, at tær dámar Wikipediu og ger av at verða verandi. Her eru nakrar góðar slóðir til nýggjar brúkarar:
- Kunning fyri nýbyrjarar
- Hvussu ritstjórni eg eina síðu (Rætta wikitekst við wiki-kotum)
- VisualEditor Brúkaravegleiðing (Rætta við nýggja Visual-editorinum frá 2013)
- Ofta settir spurningar ella Set ein spurning í Undirhúsinum
iceley 10. mar 2014 kl. 00:20 (UTC)
{{Brúkari fo-0}} on your user page or put it into your babel box.
Edit
Hey,
Menningartoymið hjá Wikimedia Foundation ger nakrar broytingar viðvíkjandi hvussu kontur virka, sum liður í okkara støðuga arbeiði við at veita nýggj og betri tól til okkara brúkarar, eitt nú cross-wiki boð, tvs. uppá tvørs av ymiskum wiki'um. Hesar broytingar merkja, at brúkarar hava sama kontonavn allastaðni. Hetta fer at loyva okkum at geva tær nýggjar møguleikar, sum fer at gera tað lættari hjá tær at rætta og at kjakast, og fer at loyva meira fleksiblum brúkaraloyvum til amboðini. Ein av hjáárinunum fyri hetta, er at brúkarakontur nú noyðast at vera serstakar uppá tvørs av øllum 900 Wikimedia wiki'um. Sí kunngerðina fyri at fáa meira kunning.
Tíverri fellur navnið á tínari brúkarakonto saman við eina aðra konto sum eisini eitur HV. Fyri at tryggja okkum, at tit bæði kunnu halda fram við at brúka wiki'irnar hjá Wikimedia framyvir, fara vit at broyta navnið á tínari konto til HV~fowiki. Tín konto fær navnabroyting í apríl 2015, eins og kontur hjá nógvum ørðum brúkarum.
Tín konta fer framvegis at virka sum fyrr, og tú fert framvegis at fáa æruna fyri allar tær rættingar sum tú hevur gjørt higartil, men tú noyðist at brúka tað nýggja brúkaranavnið, tá tú ritar inn (loggar inn). Um so er at tær ikki dámar tað nýggja brúkaranavnið, so kanst tú senda áheita um at tín konta fær eitt annað navn við at nýta hetta útfyllingarblaði.
Haldið okkum tilgóðar at vit órógva teg.
Yours,
Keegan Peterzell
Community Liaison, Wikimedia Foundation


text:
Frítíð og frídagar skúlaárið 2021/2022
Summarfrítíð leygardagin 19.juni - týsdagin 17.august
Heystfrítíð leygardagin 9.oktober - sunnudagin 17. oktober
Jólafrítíð leygardagin 22.desember - týsdagin 4.januar
Páskafrítíð leygardagin 9.apríl - mánadagin 18.apríl
Flaggdagin mánadagin 25.apríl
Dýri Biðidagur fríggjadagin 13.mai
Kr.Himmalsf. hósdagin 26.mai, eyka frídagur fríggjadagin 27.mai
Hvítusunna. leygardagin 4.juni - mánadagin 6.juni, eyka frídagur týsdagin 7.juni
Summarfrítíð mikudagin 22.juni - mikudagin 17.august
Galdandi frá 1.august 2019 er skúladagatalið hjá næmingum fólkaskúlans 193 dagar.
Allir nevndu dagar verða roknaðir sum frídagar. Í skúlaárinum 2021/22 eru tveir leysir frídagar og teir liggja 27.mai og 7.juni


text:
Eftir ein langan, góðan og spennandi dag í gjár halda vit fram longu frá morgunstundini. Onkur av smábørnunum, sum eru við í ferðalagnum, hava roynt eina sonevnda Trautabreyt, har tey sleppa at royna ymisk spøl og annars frælsan ítrótt, sum tey allarminstu kunnu fremja.
Børka vann okku fyrsta heiðursmerki í morgun
Fyrstu kappingarnar hava longu verið. Í 60 metra rimarenning hjá gentum 13 ár vann Børka Berg Jørgensen fyrra riðilin í stórum stíli. Í seinna riðlinum vóru tvær, sum fingu betri tíð. Sostatt vann Børka sítt næsta bronsumerki á hesi ferðini. Tíðin hjá Børku var 11,32 sekund.
Børka Berg Jørgensen, fremst í reyðum, vann sítt næsta bronsumerki
Eiri nummar 5
Eir J. Glerfoss hevur eisini runnið 60 m rimarenning í morgun. Her var hann noyddur at luttaka í einum árgangi eldri – dreingjum 13 ár. Kortini stóð hann seg sera væl, og endaði á fimta plássið við tíðini 10,84 sekund.
Eiri í bláum, sýnir frágera góðan teknikk, og setir eitt stórt persónligt met.
Erna nummar 14 í hæddarlopi
Í hæddarlopskappingini hjá gentum 14 ár, eydnaðist Ernu Krett Hansen at koma upp um 1,15 m og 1,22 m. Men tá yvirleggjarin kom uppá 1,29 m, var liðugt hjá Ernu, sum sostatt endaði á 1,22 m og á 14. plássi.
Jógvan Gullfoss kolldømdur á 200 m – og feildømdur í longdarlopi
Av eini ella aðrari orsøk, er Jógvan Gullfoss blivin kolldømdur í kappingini á 200 m hjá dreingjum 13 ár. Helst hevur hann stigið í skeiva geil, men vit fara kanna hetta nærri.
So er tað staðfest. Jógvan hevur stigið úr geilini hjá sær og er tí kolldømdur. Harmiligt, tí hann rann sera væl, og var við at seta eitt stórt persónligt met.
Í longdarlopi gekk nógv betur hjá Jógvani. Men ein dómarafeilur oyðilegði tað eitt sindur. Dreingir 13 ár skulu mátast haðani teir seta av, men tá Jógvan leyp sítt besta lop, varð hann mátaður frá plankanum, og ein fótur tikin av longdini. Besta lopið hjá Jógvni var 4.41 metrar og rakk tað til fimtapláss. Men men….. bronsan var bert 17 sentimetrar burturi.
Óluva dagsins fyrsta gullmerki
Kúluvarpskappingin hjá gentum 15 ár er nú lokin. Longsta kastið átti Óluva Allansdóttir Joensen úr Treysti við 11,45 metrum. Hon hevur alla vikuna vant saman við íslendskum kúluvarpsvenjara. Í kappingini legði hon seg á odda í fyrsta kastinum, men misti føringina í triðja umfari. Í fjórða kastinum fekk hon so vinnarakastið.
Annika Isaksen og Lý Høgnadóttir vóru eisini við í hesi kappingini. Annika gjørdist nummar 13 við 7,20 metrum og Lý nummar 15 við 6,65 metrum.
Óluva er ikki bara ein frálíkur kúluvarpari, hon er eisini danmarkarmeistari í spjótkasti
Formaðurin á halanum
Nú bleiv so friðarligt við dagføringum eina løtu. Orsøkin er at formaðurin endaði í 3.000 m kappingini hjá monnum. Soleiðis kann ganga, tá peningarøkilin gongur bananas við tilmeldingum. Úrslitið var einki at reypa av. Formaðurin endaði aftast av øllum. Frægari gekst hjá Heina Gregersen, sum endaði eitt pláss longur frammi.
Enn eitt gull til Treysti – tað sætta
Maria Biskopstø hevur vunnið gull á 3.000 metrum fyri gentur. Hon legði harðliga út, men mátti slaka seinni. Tíðin gjørdist 11.11,89 og er nýtt kappingarmet fyri gentur. Maria hevði annars ætlað sær at runnið nakað undir 11 minuttir, men stríðið á 800 metrum í gjár hevur sett síni spor.
6 føroyskar á 200 m hjá gentum 14
Tað bleiv til enn eitt fjórðapláss hjá Báru J. Glerfoss, tá gentur 14 ár runnu 200 metrar. Tíðin hjá henni var 28,53 sekund. Sára Iversen, Bragdið, var nummar átta við 29,33, Hervør Niclasen, Bragdið, nummar níggju við 29,35, Bjørg Jensen, Bragdið nummar 11 við 29,83 og Elin Niclasen, Hvirlan nummar 15 við 30,78 sek. Birita Ryan, Treysti, sum eigur at renna við gentum 15 ár, slapp at renna við hesum bólkinum. Hennara tíð var 29,04 sekund.
Riðil 8 – Bára á geil 1 og Sára á geil 2
Triðja føroyska metið tók Margit
Í innleiðandi kappingini á 200 metrum hjá kvinnum fall enn eitt føroyskt met. Tað triðja hetta vikuskiftið. Tað var Margit Weihe Fríðmundsdóttir, sum stóð fyri tí. Í fjórða riðlinum gjørdist hon nummar tvey, men tíðin var 3/10 sekund betri enn galdandi met. 27,25 er nýggja metið, og var tað fjórðabesta tíð, áðrenn finalurnar klokkan 15.00.
Margit 50 metrar eftir í innleiðandi riðlinum
Í finaluni verður eisini Alda S. Lamhauge, sum var sera nær við gamla metið. Alda fekk tíðina 27,68, tá hon gjørdist nummar tvey í triðja riðlinum. Karin Holm Simonsen rann 29,79 sekund, og gjørdist nummar 15. Bert níggju tær fremstu renna finaluna
Finalan
Tá níggju tær bestu skuldu veljast út til finaluna, skuldu eisini allar tær yngru genturnar teljast við. Sostatt kom Margit í finaluna sum tann seinasta við níggjundu bestu tíð, og Alda kom tí ikki í finaluna. Finalan skuldi rennast í trimum riðlum – tríggjar og tríggjar. Margit rann fyrst. Eitt avboð var, so tær runnu tvær. Tað sá sera gott út hjá Margit, sum nokk var 5 sentimetrar frammanfyri á málinum. Ólukkutíð var tekniskur feilur á tíðtøkuni, og Margit fær tí onga tíð. Sera sera harmiligt, tí lætt er at halda, at enn ein betring av føroyska metinum lá í luftini. Margit skal tó vera væl nøgd við sítt føroyska met.
Andreas í spennandi hæddarlopskapping
Kappingin í hæddarlopi hjá dreingjum 16-17 ár gjørdist sera spennandi. Andreas B. Antoft og Silas Wang úr Bragdinum luttóku. Silas megnaði at koma upp um 1,50 m og gjørdist harvið nummar níggju. Andreas byrjaði á 1,50 m, sum hann kláraði í fyrstu royndini. Tað gjørdi hann eisini á 1,57 m og 1,62 m. 1,67 m kláraði hann í aðru royndini og so vóru tríggir eftir. 1,72 m kláraði Andreas í triðju royndini við einum sera góðum lopi, og so vóru tveir eftir. Hvørgin teirra kláraði 1,75 m men av tí at Andreas hevði fleiri miseydnað lop á næstsíðstu hæddini, var tað íslendingurin sum vann gull og Andreas sum vann silvur.
200 m dreingir 14
Sera javnt var millum plássini 3 og 8, tá dreingir 14 ár runnu 200 metrar. Miso Buha úr Bragdinum gjørdist nummar seks við 26,63 og Hans Erland nummar sjey við 26,82 sekundum.
200 m menn
Tað skuldu vera tríggir føroyingar við hjá monnunum, men Tórur Mortensen og Magnus Dal-Christiansen høvdu báðir smáskaðar at dragast við, so teir mettu tað ikki ráðiligt at luttaka. Einasta føroyska umboðið var tí okkara portugisiski vinur Xavier Magalhaes. Hann rann 24,77 sekund og endaði á sjeynda plássi.
Marita yvir 9 metrar
Marita K. Petersen úr Hvirluni setti eitt dygt persónligt met í kúluvarpskappingini hjá kvinnum. Besta kastið hjá henni kom í triðju royndini og var 9,44 metrar. Hetta er besta úrslit hjá Maritu nakrantíð, og rakk til 5. pláss.
Sera gott at síggja hesi bæði samstarva aftur. Í Íslandi var tað kúluvarp, men tað er í spjótkasti, at Marita hevur sínar størstu dygdir.
Business as usual hjá Rebekku
Á 800 metrum hava íslendingar bara heimsstjørnuna Anitu Hindriksdóttir, sum kann taka dystin upp við Rebekku Fuglø úr Treysti. Hon er nú flutt til Hollands, so Rebekka var favorittur at vinna 800 m kappingina. Tað gjørdi hon eisini í stórum stíli. Rebekka var tó ikki heilt nøgd við tíðina, 2.15,47, sum er trý sekund frá hennara føroyska meti.
Julian gull í øgiligum endaspurti
Julian Gregersen brúkti nógvar kreftir leygardagin, tá hann vann 1.500 meturin og setti føroyskt met. Sunnudagin endaði hann aftur í knallharðari kapping á 800 metrum. Stórtalentið Daði Arnarson førdi stórt sæð allan vegin við Julian dygst í rygginum. Tá 150 m vóru á mál fór Julian framvið. Men so lætt skuldi ikki ganga. Teir stríddust lið um lið allan vegin á málið, og endaðu báðir við nett somu tíð 1.59,11! Men á málmyndini sást onnur økslin hjá Julian stinga seg fram um.
Íslendska stórtalentið Daði Arnarson var bert eina klaksvíksøksl frá sigrinum, men mátti at enda lúta móti Julian Gregesen. (Julian er í gulum og svørtum)
Einastandandi góð avrik á 400 m
Tær allar seinastu kappingarnar sunnudagin seinnapartin vóru á 400 metrum. Man kundi kanska hildið, at nú var gassið farið av føroysku ballónunum. Men so var ikki. Als ikki! Tí ein íðkari fyri og annar eftir vístu stálsettan vilja at geva alt tey áttu. Hetta gav sanniliga eisini úrslit bæði so og so. Persónlig met allan vegin umframt fleiri heiðursmerki og føroyskt met.
Hjá dreingjum 15 ár bleiv tað bæði til gull og bronsu til Bragdið. Andreas B. Antoft vann enn eitt heiðursmerki – hesaferð gull, tá hann vann 400 m kappingina við 57,84 sekundum. Bronsan fór til Silas Wang, sum hevði 63,06 sek.
Hjá dreingjum 16-17 ár gjørdist riðil tvey sera spennandi. Ein íslendingur førdi tað mesta, men so fór Dánjal Dahl Ljósheim úr Hvirluni avstað og vann riðilin. Men eisini Hans Sivertsen kempaði alt hann kundi, og fór eisini akkurát framvið íslendinginum. Við hesi góðu renning vann Dánjal bronsuna við 56,51 meðan Hans endaði á fjórða plássi við 57,61 sekundum. Í báðum førum stór persónlig met.
Hans í gulum og Dánjal í reyðum stríddust báðir manniliga. Dánjali eydnaðist at vinna bronsu (mynd: Hvirlan)
Eisini hjá gentum 15 ár var talan um megnaravrik. Unna Ró Jacobsen setti eitt rimmar persónligt met, og fekk løn fyri stríðið. Hon vann nevnliga bronsuheiðursmerki fyri frálíku tíðina 64,33 sek.
Gentur 16-17 ár gjørdist eisini sera spennandi. Oddvør Josephsen úr Treysti, sum hevur føroyska metið, ætlaði sum tann fyrsti føroyingurin at koma undir 60 sekund. Hon herjaði á og stríddist ein beinharðan dyst við eina íslendska gentu. Tær fóru pressandi púra javnar móti málinum, men Oddvør mátti taka til takkar við silvurið, bert 3/10 sekund frá gullinum. Hon kom ikki undir minuttin, men hon megnaði at seta nýtt føroysk met við 60,50 sekundum. Elisabet Holm Simonsen og Urd R. á Lofti kempaðu eisini væl, og fingu eisini góð persónlig met. Elisabet vann enntá bronsuna við 64,06 sekundum og Urd bleiv nr. fimm við 67,56 sekundum.
Tað eydnaðist Oddvør Josephsen at seta nýtt føroyskt met á 400 m (mynd: Andreas Josephsen)
Teresa í løgnari kapping
Í kappingini í hæddarlopi hjá gentum 16-17 ár, hendi nakað heldur sjáldsamt. Tær byrjaðu á 1,35 m, og allar komu tær upp um í fyrstu atløgu. So bleiv stongin koyrd sjey sentimetrar upp. Og allar kláraðu tær eisini hesa hæddina. Men bert fimm teirra í fyrstu royndini – Teresa F. Bláhamar úr Bragdinum var ein teirra. Og so fór stongin enn einaferð sjey sentimetrar upp. Heilt uppá 1,49 metrar. Og nú var bert ein í kláraði hesa hæddina, og gjørdist sostatt vinnari. Men allar hinar sjey endaðu við 1,42 m. Tær fimm sum kláraðu upp um í fyrstu royndini gjørdust tí allar nummar tvey og fingu silvur.
Hetta er tíverri tað sum hendir, tá so nógvir sentimetrar verða lagdir afturat hvørjaferð.
Tað gjørdist trongligt á palli 2, tí heilar fimm gentur vunnu silvur (mynd: Fríðrikur Bláhamar)
Hans Erland silvur á 800 m
Í fjórðu og seinastu kappingini hjá Hans Erlandi Thomsen, fekk hann sítt besta úrslit. Í øllum førum um vit tosa um heiðursmerki. Hann endaði sunnudagin við at vinna silvur á 800 metrum. Frá triðja plássi tók hann ein langan og góðan endaspurt, og var trygt framman fyri bronsuvinnaran. Tíðin hjá Hans Erlandi var 2.20,19 min.
Í kappingini í trístøkki hjá dreingjum 15 ár, bleiv Miso Buha nummar 4 við 11,22 metrum
Eins og onkur kapping frá leygardegnum helst er gloymd, so mangla ivaleyst eisini onkrar kappingar frá sunnudegnum. Men tit eru vælkomin at boða mær frá – antin í viðmerking til greinina ella bara sum facebook-boð.
Og eru onkrar góðar og hóskandi myndir, kann vil eg eisini leggja tær afturat greinini.
Túsund takk fyri eitt fantastiskt vikuskifti. Tit hava øll nógv at vera stolt av.
Hallur